2009R0152 — MT — 12.02.2013 — 002.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

►B REGOLAMENT TAL-KUMMISSJONI (KE) Nru 152/2009 tas-27 ta' Jannar 2009 li jistabbilixxi l-metodi ta' teħid ta' kampjuni u analiżi għall-kontroll uffiċjali tal-għalf (Test b’relevanza għaż-ŻEE) (ĠU L 054, 26.2.2009, p.1)

Emendat bi:









▼B

REGOLAMENT TAL-KUMMISSJONI (KE) Nru 152/2009

tas-27 ta' Jannar 2009

li jistabbilixxi l-metodi ta' teħid ta' kampjuni u analiżi għall-kontroll uffiċjali tal-għalf

(Test b’relevanza għaż-ŻEE)







IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta' April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali ( 1 ), u b’mod partikolari l-Artikolu 11(4)(a), (b) u (c) tiegħu, Billi: (1) L-atti segwenti ġew adottati għall-implimentazzjoni tad-Direttiva 70/373/KEE u jibqgħu fis-seħħ skont l-Artikolu 61(2) tar-Regolament (KE) Nru 882/2004: — L-Ewwel Direttiva tal-Kummissjoni 71/250/KEE tal-15 ta' Ġunju 1971 li tistabbilixxi l-metodi ta' analiżi tal-Komunità għall-kontroll uffiċjali tal-għalf ( 2 ); — It-Tieni Direttiva tal-Kummissjoni 71/393/KEE tat-18 ta' Novembru 1971 li tistabbilixxi metodi Komunitarji ta' analiżi għall-kontroll uffiċjali ta' għalf ( 3 ); — It-Tielet Direttiva tal-Kummissjoni 72/199/KEE tas-27 ta' April 1972 li tistabbilixxi metodi ta' analiżi tal-Komunità għall-kontroll uffiċjali tal-għalf ( 4 ); — Ir-Raba’ Direttiva tal-Kummissjoni 73/46/KEE tal-5 ta' Diċembru 1972 li tistabbilixxi l-metodi ta' analiżi tal-Komunità għall-kontroll uffiċjali għall-għalf ( 5 ); — L-Ewwel Direttiva tal-Kummissjoni 76/371/KEE tal-1 ta' Marzu 1976 li tistabbilixxi metodi Komunitarji ta' teħid ta' kampjuni għall-kontroll uffiċjali ta' għalf ( 6 ); — Is-Seba’ Direttiva tal-Kummissjoni 76/372/KEE tal-1 ta' Marzu 1976 li tistabbilixxi l-metodi Komunitarji għall-analiżi tal-kontroll uffiċjali tal-għalf ( 7 ); — It-Tmien Direttiva tal-Kummissjoni 78/633/KEE tal-15 ta' Ġunju 1978 li tistabbilixxi metodi tal-Komunità ta' analiżi għall-kontroll uffiċjali ta' għalf għall-bhejjem ( 8 ); — Id-Disa’ Direttiva tal-Kummissjoni 81/715/KEE tal-31 ta' Lulju 1981 li tistabbilixxi metodi Komunitarji ta' analiżi għall-kontroll uffiċjali ta' affarijiet tal-ikel għall-annimali ( 9 ); — L-Għaxar Direttiva tal-Kummissjoni 84/425/KEE tal-25 ta' Lulju 1984 li tistabbilixxi metodi tal-Komunita għall-analiżi għall-kontroll uffiċjali tat-tgħam ( 10 ); — Id-Direttiva tal-Kummissjoni 86/174/KEE tad-9 ta' April 1986 li tiffissa l-metodu tal-kalkoli għall-valur tal-enerġija tat-tgħam kompost tat-tjur ( 11 ); — Il-Ħdax id-Direttiva tal-Kummissjoni 93/70/KEE tat-28 ta' Lulju 1993 li tistabbilixxi l-metodi tal-analiżi Komunitarji għall-kontroll uffiċjali tal-għalf ( 12 ); — It-Tnax-il Direttiva tal-Kummissjoni 93/117/KE tas-17 ta' Diċembru 1993 li tistabbilixxi l-metodi ta' analiżi tal-Komunità għall-kontroll uffiċjali tal-għalf tal-bhejjem ( 13 ); — Id-Direttiva tal-Kummissjoni 98/64/KE tat-3 ta' Settembru 1998 li tistabbilixxi metodi ta' analiżi tal-Komunità għad-determinazzjoni ta' amino-aċidi, żjut mhux raffinati u xaħmijiet, u olaquindox fl-għalf u li temenda d-Direttiva 71/393/KEE ( 14 ); — Id-Direttiva tal-Kummissjoni 1999/27/KE tal-20 ta' April 1999 li tistabbilixxi metodi Komunitarji tal-analiżi għad-determinazzjoni ta' amprolju, diclazuril u karbadoks fl-għalf u li temenda d-Direttivi 71/250/KEE, 73/46/KEE u tħassar id-Direttiva 74/203/KEE ( 15 ); — Id-Direttiva tal-Kummissjoni 1999/76/KE tat-23 ta' Lulju 1999 li tistabbilixxi l-metodu tal-Komunità tal-analiżi biex ikun stabbilit is-sodju lasaloċidu fl-għalf ( 16 ); — Id-Direttiva tal-Kummissjoni 2000/45/KE tas-6 ta' Lulju 2000 li tistabbilixxi l-metodi ta' analiżi Komunitarji għad-determinazzjoni ta' vitmina A, vitamina E u tryptophan f’għalf ( 17 ); — Id-Direttiva tal-Kummissjoni 2002/70/KE tas-26 ta' Lulju 2002 Li tistabbilixxi r-rekwiżiti li jiddeterminaw il-livelli ta' “dioxins” u “PCBs” tat-tip “dioxins” fl-għalf ( 18 ); — Id-Direttiva tal-Kummissjoni 2003/126/KE tat-23 ta' Diċembru 2003 dwar il-metodu analitiku għad-determinazzjoni tal-kostitwenti tal-oriġini mill-annimali għall-kontroll uffiċjali tal-għalf tal-bhejjem ( 19 ). (2) Billi d-Direttiva 70/373/KEE ġiet sostitwita bir-Regolament (KE) Nru 882/2004, huwa xieraq li l-atti implimentattivi għal dik id-Direttiva jiġu sostitwiti b’Regolament wieħed. Fl-istess waqt, il-metodi għandhom jiġu adattati fid-dawl tal-iżviluppi fl-għarfien xjentifiku u teknoloġiku. Metodi li m’għadhomx validi għall-iskop intenzjonat tagħhom, għandhom jiġu eliminati. Hemm il-ħsieb li meta jkun il-waqt jiġu aġġornati d-dispożizzjonijiet għat-teħid ta' kampjuni sabiex jiġu kkunsidrati l-iżviluppi reċenti fil-mod ta' kif inhu prodott, maħżun, trasportat u kkummerċjalizzat l-għalf. Madankollu, huwa xieraq li sadanittant jinżammu d-dispożizzjonijiet eżistenti fuq it-teħid ta' kampjuni. (3) Għalhekk, id-Direttivi 71/250/KEE, 71/393/KEE, 72/199/KEE, 73/46/KEE, 76/371/KEE, 76/372/KEE, 78/633/KEE, 81/715/KEE, 84/425/KEE, 86/174/KEE, 93/70/KEE, 93/117/KE, 98/64/KE, 1999/27/KE, 1999/76/KE, 2000/45/KE, 2002/70/KE u 2003/126/KE għandhom jiġu revokati. (4) Il-miżuri kif imsemmija f’dan ir-Regolament huma konformi mal-opinjoni tal- Kumitat Permanenti tal-Katina tal-Ikel u s-Saħħa tal-Annimali, Billi: ADOTTAT DAN IR-REGOLAMENT:







Artikolu 1

It-teħid ta' kampjuni għall-kontroll uffiċjali tal-għalf, fir-rigward tad-determinazzjoni ta' kostitwenti, addittivi u sustanzi mhux mixtieqa, bl-eċċezzjoni ta' residwi ta' pestiċidi u mikro-organiżmi, għandu jsir skont il-metodi stabbiliti fl-Anness I.

Artikolu 2

Il-preparazzjoni tal-kampjuni għall-analiżi u l-espressjoni tar-riżultati għandha ssir skont il-metodi stabbiliti fl-Anness II.

Artikolu 3

L-analiżi għall-kontroll uffiċjali tal-għalf għandha ssir bl-użu tal-metodi stabbiliti fl-Anness III (Metodi ta' analiżi biex tiġi kkontrollata l-kompożizzjoni tal-materjal tal-għalf u l-għalf kompost), fl-Anness IV (Metodi ta' analiżi biex jiġi kkontrollat il-livell ta' addittivi awtorizzati fl-għalf) u fl-Anness VI (Metodi ta' analiżi għad-determinazzjoni ta' kostitwenti li ġejjin mill-annimali għall-kontroll uffiċjali tal-għalf).

Artikolu 4

Il-valur ta' enerġija tal-għalf kompost għat-tjur għandu jiġi kkalkulat skont l-Anness VII.

Artikolu 5

Il-metodi ta' analiżi għall-kontroll tal-preżenza illegali ta' addittivi li m’għadhomx awtorizzati fl-għalf stabbiliti fl-Anness VIII għandhom jintużaw għal skopijiet ta' konferma.

Artikolu 6

Id-Direttivi 71/250/KEE, 71/393/KEE, 72/199/KEE, 73/46/KEE, 76/371/KEE, 76/372/KEE, 78/633/KEE, 81/715/KEE, 84/425/KEE, 86/174/KEE, 93/70/KEE, 93/117/KE, 98/64/KE, 1999/27/KE, 1999/76/KE, 2000/45/KE, 2002/70/KE u 2003/126/KE huma revokati.

Ir-referenzi għad-Direttivi revokati għandhom jiġu interpretati bħala referenzi għal dan ir-Regolament u għandhom jinqraw skont it-tabelli ta' korrelazzjoni fl-Anness IX.

Artikolu 7

Dan ir-Regolament għandu jidħol fis-seħħ fl-għoxrin jum ta' wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.

Dan għandu japplika mis-26 ta' Awwissu 2009.

Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.









ANNESS I

METODI TA' TEĦID TA' KAMPJUNI

1. GĦAN U SKOP

Kampjuni maħsubin għall-kontroll uffiċjali ta' l-għalf, għandhom jittieħdu skont il-metodi deskritti hawn taħt. Kampjuni miksubin b'dan il-mod għandhom jiġu kkunsidrati bħala rappreżentattivi tal-porzjonijiet li ttieħdu kampjuni minnhom.

2. UFFIĊJALI LI JIEĦDU L-KAMPJUNI

Il-kampjuni għandhom jittieħdu minn uffiċjali awtorizzati għal dak l-iskop mill-Istati Membri.

3. DEFINIZZJONIJIET

Porzjon kampjun: Kwantità ta' prodott li jikkostitwixxi unità, u li għandu karatteristiċi preżunti li huma uniformi.

Kampjun inkrimentali: Kwantità meħuda minn punt wieħed fil-porzjon li ttieħed kampjun minnu.

Kampjun aggregat: Aggregat ta' kampjuni inkrimentali meħudin mill-istess porzjon li ttieħed kampjun minnu.

Kampjun imnaqqas: Parti rappreżentattiva tal-kampjun aggregat miksuba minn tal-aħħar bi proċess ta' tnaqqis.

Kampjun finali: Parti tal-kampjun imnaqqas jew tal-kampjun aggregat omoġenizzat

4. APPARAT

4.1. L-apparat għat-teħid ta' kampjuni jrid ikun magħmul minn materjal li ma jikkontaminax il-prodotti li jridu jittieħdu kampjuni minnhom. Dan l-apparat jista' jkun approvat uffiċjalment mill-Istati Membri.

4.2. Apparat rakkomandat għat-teħid ta' kampjuni minn għalf solidu

4.2.1. It-teħid ta' kampjuni b'mod manwali

4.2.1.1. Pala b'qiegħ ċatt bi ġnub vertikali.

4.2.1.2. Lanzetta għat-teħid ta' kampjuni b'qasma twila jew kompartimenti. Il-qisien tal-lanzetta għat-teħid ta' kampjuni jridu jkunu adattati għall-karatteristiċi tal-porzjon bħala kampjun (fond tal-kontenitur, id-dimensjonijiet tal-ixkora eċċ) u għad-daqs tal-partikoli tal-għalf.

4.2.2. Teħid ta' kampjuni b'mod mekkaniku

Apparat mekkaniku approvat jista' jintuża għat-teħid ta' kampjuni tal-għalf mobbli.

4.2.3. Diviżur

Apparat imfassal sabiex jaqsam il-kampjun f'partijiet bejn wieħed u ieħor indaqs jista' jintuża sabiex jittieħdu kampjuni inkrimentali u għall-preparazzjoni ta' kampjuni mnaqqsa u finali.

5. ĦTIĠIET KWANTITATTIVI







5.A. Fir-rigward tal-kontroll ta' sustanzi jew prodotti ddistribwiti b'mod uniformi fl-għalf 5.A.1. Porzjon li ttieħed kampjun minnu Id-daqs tal-porzjon li ttieħed kampjun minnu jrid ikun tali li kull waħda mill-partijiet kostitwenti tiegħu tista' ttittieħed bħala kampjun. 5.A.2. Kampjuni inkrimentali 5.A.2.1. Għalf maħlul: Numru minimu ta' kampjuni inkrimentali: 5.A.2.1.1. Porzjonijiet li ttieħdu l-kampjuni minnhom li ma jaqbżux it-2,5 tunnellati metriċi Sebgħa 5.A.2.1.2. Porzjonijiet li ttieħdu l-kampjuni minnhom li jaqbżu t-2,5tunnellati metriċi √ 20 darba n-numru ta' tunnellati metriċi li jiffurmaw il-porzjon li ttieħed kampjun minnu (1), sa massimu ta' 40 kampjun inkrimentali 5.A.2.2. Għalf ippakkettjat: Numru minimu ta' pakketti li għandhom jittieħdu kampjuni minnhom (2): 5.A.2.2.1. Pakketti ta' aktar minn kg waħda: 5.A.2.2.1.1. Porzjonijiet li ttieħdu l-kampjuni minnhom ta' pakkett sa erba' pakketti il-pakketti kollha 5.A.2.2.1.2. Porzjonijiet li ttieħdu l-kampjuni minnhom ta' ħames pakketti sa 16-il pakkett erbgħa 5.A.2.2.1.3. Porzjonijiet li ttieħed kampjun minnhom ta' aktar minn 16-il pakkett √ numru ta' pakketti li jiffurmaw il-porzjon bħala kampjun (1), sa massimu ta' 20 pakkett 5.A.2.2.2. Pakketti li ma jaqbżux 1 kg erbgħa 5.A.2.3. Għalf likwidu jew semi-likwidu: Numru minimu ta' kontenituri li għandhom jittieħdu kampjuni minnhom (2): 5.A.2.3.1. Kontenituri ta' aktar minn litru: 5.A.2.3.1.1. porzjonijiet li ttieħdu l-kampjuni minnhom ta' kontenitur wieħed sa erba' kontenituri il-kontenituri kollha 5.A.2.3.1.2. porzjonijiet li ttieħdu l-kampjuni minnhom ta' ħames kontenituri sa 16-il kontenitur erbgħa 5.A.2.3.1.3. porzjonijiet li ttieħdu l-kampjuni minnhom ta' aktar minn 16-il kontenitur √ in-numru ta' kontenituri li jiffurmaw il-porzjon li ttieħed kampjun minnu (1), sa massimu ta' 20 kontenitur 5.A.2.3.2. Kontenituri li ma jaqbżux litru wieħed erbgħa 5.A.2.4. Blokok tal-għalf u licks minerali Numru minimu ta' blokok jew licks li jridu jittieħdu kampjuni minnhom (2): Blokka jew lick waħda għal kull porzjon bħala kampjun ta' 25 unità, sa massimu ta' erba' blokok jew licks 5.A.3. Kampjun aggregat Għal kull porzjon li ttieħed kampjun minnu hemm bżonn ta' kampjun aggregat wieħed. L-ammont totali ta' kampjuni inkrimentali li jiffurmaw il-kampjun aggregat m'għandux ikun inqas mis-segwenti: 5.A.3.1. Għalf maħlul 4 kg 5.A.3.2. Għalf ippakkettjat: 5.A.3.2.1. pakketti ta' aktar minn 1 kg 4 kg 5.A.3.2.2. pakketti li ma jaqbżux 1 kg piż tal-kontenut ta' erba' pakketti oriġinali 5.A.3.3. Għalf likwidu jew semi-likwidu: 5.A.3.3.1. kontenituri ta' aktar minn litru erba' litri 5.A.3.3.2. kontenituri li ma jaqbżux il-litru Volum tal-kontenuti ta' erba' kontenituri oriġinali 5.A.3.4. Blokok tal-għalf jew licks minerali: 5.A.3.4.1. kull waħda b'piż ta' aktar minn 1 kg 4 kg 5.A.3.4.2. kull waħda b'piż ta' mhux aktar minn 1 kg piż ta' erba' blokok jew licks oriġinali 5.A.4. Kampjuni finali Il-kampjun aggregat jagħti l-kampjuni finali mat-tnaqqis meta neċessarju. L-analiżi ta' mill-inqas kampjun finali wieħed hija meħtieġa. L-ammont fil-kampjun finali għall-analiżi m'għandux ikun inqas mis-segwenti: Għalf solidu 500 g Għalf likwidu jew semi-likwidu 500 ml 5.B. Fir-rigward tal–kontroll ta' sustanzi jew prodotti mhux mixtieqa li x'aktarx jiġu distribwiti mingħajr uniformità fl-għalf, bħal aflatossiċi, rye ergot, il-pjanta tar-riġnuwa u crotalaria f'għalf dirett (3) 5.B.1. Porzjon kampjun: ara 5.A.1. 5.B.2. Kampjuni inkrimentali 5.B.2.1. Għalf maħlul: ara 5.A.2.1. 5.B.2.2. Għalf ippakkettjat: Numru minimu ta' pakketti għandhom jittieħdu kampjuni minnhom: 5.B.2.2.1. porzjonijiet li ttieħdu l-kampjuni minnhom li jikkonsistu f'pakkett sa erba' pakketti il-pakketti kollha 5.B.2.2.2. porzjonijiet li ttieħdu l-kampjuni minnhom li jikkonsistu f'ħames sa 16-il pakkett erbgħa 5.B.2.2.3. porzjonijiet li ttieħdu l-kampjuni minnhom li jikkonsistu f'aktar minn 16-il pakkett √ in-numru ta' pakketti li jiffurmaw il-porzjon li ttieħed kampjun minnu (1), sa massimu ta' 40 pakkett 5.B.3. Kampjuni Aggregati In-numru ta' kampjuni aggregati jvarja mad-daqs tal-porzjon li ttieħed kampjun minnu. In-numru minimu ta' kampjuni aggregati għal kull porzjon li ttieħed kampjun minnu huwa mogħti hawn taħt. Il-piż totali tal-kampjuni inkrimentali li jiffurmaw kull kampjun aggregat m'għandux ikun inqas minn 4 kg 5.B.3.1. Għalf maħlul Piż tal-porzjon li ttieħed kampjun minnu f'tunnellati metriċi: Numru minimu ta' kampjuni aggregati għal kull porzjon li ttieħed kampjun minnu: sa 1 1 aktar minn 1 u sa 10 2 aktar minn 10 u sa 40 3 Aktar minn 40 4 5.B.3.2. Għalf ippakkjat Daqs tal-porzjon li ttieħed kampjun minnu f'numru ta' pakketti: Numru minimu ta' kampjuni aggregati għal kull porzjon li ttieħed kampjun minnu: 1 sa 16 1 17 sa 200 2 201 sa 800 3 Aktar minn 800 4 5.B.4. Kampjuni finali Kull kampjun aggregat jagħti l-kampjuni finali mat-tnaqqis. L-analiżi ta' mill-inqas kampjun finali wieħed għal kull kampjun aggregat hija meħtieġa. Il-piż tal-kampjun finali għall-analiżi ma jistax ikun inqas minn 500 g. (1) Fejn in-numru miksub huwa frazzjoni, dan għandu jiġi mqarreb għan-numru sħiħ li jmiss. (2) Għall-pakketti jew kontenituri li l-kontenut tagħhom ma jaqbiżx 1 kg jew litru wieħed u għal blokok jew licks li ma jiżnux aktar minn 1 kg kull wieħed, kampjun inkrimentali għandu jkun il-kontenuti ta' pakkett jew kontenitur oriġinali wieħed, blokka waħda jew lick waħda. (3) Il-metodi previsti f'5A huma għal użu fil-kontroll ta' aflatossiċi, rye ergot, pjanta tar-riġnuwa u crotalaria f'għalf komplet u komplementari.

6. ISTRUZZJONIJIET GĦAT-TEĦID, IL-PREPARAZZJONI U L-IPPAKKJAR TAL-KAMPJUNI

6.1. Ġenerali

Il-kampjun għandu jittieħed u jiġi ppreparat malajr kemm jista' jkun waqt li wieħed iżomm f'moħħu l-prekawzjonijiet neċessarji sabiex jiġi assigurat li l-prodott la jinbidel u lanqas jiġi ikkontaminat. Strumenti kif ukoll is-superfiċi u l-kontenituri maħsubin biex jirċievu kampjuni għandhom ikunu nodfa u xotti.

6.2. Kampjuni inkrimentali

6.2.A. Fir-rigward tal-kontroll ta' sustanzi jew prodotti ddistribwiti b'mod uniformi fl-għalf

Kampjuni inkrimentali jridu jittieħdu b'mod każwali matul il-porzjon ikkampjunat kollu u bejn wieħed u ieħor jridu jkunu tal-istess daqs.

6.2.A.1. Għalf maħlul

Trid issir diviżjoni immaġinarja tal-porzjon kampjun f'numru ta' partijiet bejn wieħed u ieħor indaqs. Numru ta' partijiet li jikkorrispondu għan-numru ta' partijiet bejn wieħed u ieħor indaqs meħtieġa skont 5.A.2 għandhom jintagħżlu b'mod każwali u tal-inqas irid jittieħed kampjun wieħed minn dawn il-partijiet.

Fejn ikun hemm bżonn, it-teħid ta' kampjuni jista' jsir meta l-porzjon kampjun ikun qiegħed jiġi spustjat (jitgħabba jew jinħatt).

6.2.A.2. Għalf ippakkjat

Wara li jkunu ntagħżlu n-numru ta' pakketti meħtieġa għat-teħid ta' kampjuni kif indikat f 5.A.2, parti mill-kontenut ta' kull pakkett għandha titneħħa permezz ta' lanzetta jew pala. Fejn meħtieġ, il-kampjuni għandhom jittieħdu wara li l-pakketti jitbattlu separatament. Kull biċċa sħiħa għandha titkisser, jekk ikun hemm bżonn, billi tinfired u mbagħad titpoġġa lura fil-kampjuni, separatament f'kull kampjun aggregat.

6.2.A.3. Għalf likwidu jew semi-likwidu omoġenju jew omoġjenizzabbli

Wara li jkun intagħżel in-numru ta' kontenituri meħtieġa għat-teħid ta' kampjuni kif indikat f 5.A.2, jekk ikun hemm bżonn, il-kontenuti għandhom jiġu omoġjenizzati u jittieħed ammont minn kull kontenitur.

Il-kampjuni inkrimentali jistgħu jittieħdu meta l-kontenut ikun qiegħed jitbattal.

6.2.A.4. Għalf likwidu jew semi-likwidu mhux omoġenizzabbli

Wara li jkun intagħżel in-numru meħtieġ ta' kontenituri għat-teħid ta' kampjuni kif indikat f 5.A.2., il-kampjuni għandhom jittieħdu minn livelli differenti.

Jistgħu wkoll jittieħdu kampjuni meta l-kontenut ikun qiegħed jitbattal imma l-ewwel frazzjonijiet għandhom jintremew.

Fi kwalunkwe każ il-volum totali meħud m'għandux ikun inqas minn 10 litri.

6.2.A.5. Blokok tal-għalf u licks minerali

Wara li jkun intgħażel in-numru ta' blokok jew licks meħtieġa għat-teħid ta' kampjuni kif indikat f5.A.2, tittieħed parti minn kull blokka jew lick.

6.2.B. Fir-rigward tal-kontroll ta' sustanzi jew prodotti mhux mixtieqa li x'aktarx jiġu distribwiti mingħajr uniformità fl-għalf, bħal aflatossiċi, rye ergot, il-pjanta tar-riġnuwa u crotalaria f'materjal tal-għalf.

Trid issir diviżjoni immaġinarja tal-porzjon kampjun f'numru ta' partijiet bejn wieħed u ieħor indaqs, li tikkorrispondi għan-numru ta' kampjuni aggregati msemmija f 5.B.3. Jekk dan in-numru huwa aktar minn wieħed, in-numru totali ta' kampjuni inkrimentali msemmija f 5.B.2 għandu jkun distribwit bejn wieħed u ieħor ugwalment fuq il-partijiet differenti. Wara ħu kampjuni ta' bejn wieħed u ieħor l-istess daqs ( 20 )btali mod li l-ammont totali fil-kampjuni ma jkunx inqas mill-kwantità minima ta' 4 kg meħtieġa għal kull kampjun aggregat. Kampjuni inkrimentali meħuda minn partijiet differenti ma għandhomx jiġu aggregati.

6.3. Preparazzjoni ta' kampjuni aggregati

6.3.A. Fir-rigward tal-kontroll ta' sustanzi jew prodotti distribwiti uniformement fl-għalf

Il-kampjuni inkrimentali għandhom jitħalltu biex jagħmlu kampjun aggregat wieħed.

6.3.B. Fir-rigward tal-kontroll ta' sustanzi jew prodotti mhux mixtieqa li x'aktarx jiġu distribwiti mingħajr uniformità fl-għalf, bħal aflatoxins, rye ergot, pjanta tar-riġnuwa u crotalaria f'materjali tal-għalf

Il-kampjuni inkrimentali minn kull parti tal-porzjon kampjun għandhom jitħalltu u għandhom jittieħdu n-numru ta' kampjuni aggregati imsemmija f'5.B.3, waqt li tingħata attenzjoni għall-oriġini ta' kull kampjun aggregat.

6.4. Preparazzjoni tal-kampjuni finali

Il-materjal f'kull kampjun aggregat għandu jitħallat b'reqqa sabiex jinkiseb kampjun omoġenizzat ( 21 ). Jekk ikun hemm bżonn, il-kampjun aggregat għandu l-ewwel jiġi mnaqqas għal tal-anqas 2 kg jew żewġ litri (kampjun imnaqqas) jew bl-użu ta' diviżur mekkaniku jew bl-użu ta' diviżur awtomatiku jew bil-metodu tal-qsim f'erba' partijiet.

Wara, għandhom jiġu preparati tal-inqas tliet kampjuni finali, ta' bejn wieħed u ieħor l-istess ammont u li jkunu konformi mal-ħtiġiet kwantitattivi ta' 5.A.4 jew 5.B.4. Kull kampjun għandu jitpoġġa f'kontenitur xieraq. għandhom jittieħdu l-prekawzjonijiet kollha meħtieġa sabiex jiġi evitat bdil fil-kompożizzjoni tal-kampjun, il-kontaminazzjoni jew adulterazzjoni li tista' sseħħ waqt il-ġarr jew il-ħżin.

6.5. Ippakkjar tal-kampjuni finali

Il-kontenituri jew il-pakketti għandhom jiġu ssiġillati u ttikkettjati (it-tikketta kollha trid tkun inkorporata fis-siġill) b'tali mod li ma jkunux jistgħu jinfetħu mingħajr ma ssir ħsara lis-siġill.

7. REĠISTRU TAT-TEĦID TA' KAMPJUNI

Irid jinżamm reġistru ta' kull teħid ta' kampjun, li jippermetti li kull porzjon kampjun tkun identifikata b'mod ċar.

8. DESTINAZZJONI TAL-KAMPJUNI

Għal kull kampjun aggregat, irid jintbagħat tal-inqas kampjun finali wieħed lill-laboratorju analitiku awtorizzat malajr kemm jista' jkun, flimkien mal-informazzjoni neċessarja għall-analista.









ANNESS II

DISPOŻIZZJONIJIET ĠENERALI DWAR IL-METODI GĦALL-ANALIŻI TAL-GĦALF

A. PREPARAZZJONI TAL-KAMPJUNI GĦALL-ANALIŻI

1. Skop

Il-proċeduri deskritti hawn taħt jikkonċernaw il-preparazzjoni għall-analiżi tal-kampjuni finali, mibgħuta fil-laboratorji tal-kontroll wara t-teħid ta' kampjuni skont id-dispożizzjonijiet stabbiliti fl-Anness I.

Dawn il-kampjuni jridu jiġu ppreparati b'tali mod li l-ammonti li jintiżnu, kif imsemmija fil-metodi tal-analiżi, jkunu omoġenji u rappreżentattivi tal-kampjuni finali.

2. Prekawzjonijiet li jridu jittieħdu

Il-proċedura ta' preparazzjoni tal-kampjun li trid tiġi segwita tiddependi fuq il-metodi ta' analiżi użati. għalhekk huwa importanti ferm li l-proċedura segwita għall-preparazzjoni tal-kampjun tkun waħda xierqa għall-metodu ta' analiżi użat.

L-operazzjonijiet neċessarji kollha jridu jsiru b'tali mod li sa fejn ikun possibbli tiġi evitata kemm il-kontaminazzjoni tal-kampjun kif ukoll kull bidla fil-kompożizzjoni tiegħu.

It-tħin, it-taħlit u l-mogħdija minn passatur għandhom isiru kemm jista' jkun malajr b'espożizzjoni minima tal-kampjun għall-arja u d-dawl. M'għandhomx jintużaw imtieħen u grinders li jistgħu jsaħħnu l-kampjun b'mod apprezzabbli.

It-tħin manwali huwa rakkomandat għall-għalf li huwa partikolarment sensittiv għas-sħana. Trid tingħata attenzjoni wkoll sabiex jiġi assigurat li l-apparat innifsu ma jkunx sors ta' kontaminazzjoni tal-elementi ta' traċċa.

Jekk il-preparazzjoni ma tistax issir mingħajr bidliet sostanzjali fl-umdità tal-kampjun, iddetermina l-kontenut likwidu qabel u wara l-preparazzjoni skont il-metodu stabbilit f'Parti A tal-Anness III.

3. Proċedura

Aqsam il-kampjun f'subkampjuni adegwati billi tuża tekniki adegwati għall-qsim bħal impalar alternattiv, it-tqallib stazzjonarju jew ċirkolari. Il-coning u l-qsim f'erba biċċiet mhuwiex rakkomandat għax dawn jistgħu jipprovdu subkampjuni bi probabbiltà għolja ta' żball fil-qsim. Żomm il-kampjun għar-referenza f'kontenitur xieraq, nadif, xott, li għandu għatu li ma tgħaddix arja minnu, u pprepara s-subkampjuni għall-analiżi ta' almenu 100 g kif indikat hawn taħt.

3.1. Għalf li jista' jintaħan kif inhu

Sakemm ma jkunx speċifikat b'mod ieħor fil-metodi tal-analiżi, jekk ikun hemm bżonn, wara t-tħin, għaddi l-kampjun kollu minn passatur b'xibka kwadra b'toqob ta' 1 mm (skont ir-rakkomandazzjoni ISO R565). Evita li titħan iż-żejjed.

Ħallat il-kampjun mgħoddi minn passatur u iġbru f'kontenitur xieraq, nadif, xott, li għandu għatu li ma tgħaddix arja minnu. Erġa' ħallat immedjatament qabel ma tiżen l-ammont għall-analiżi.

3.2. Għalf li jista' jintaħan wara li jinxef

Sakemm ma jkunx speċifikat mod ieħor fil-metodi tal-analiżi, nixxef il-kampjun sabiex tniżżel l-umdità tiegħu għal-livell ta' 8 sa 12 %, skont il-proċedura preliminari ta' tnixxif deskritta fil-punt 4.3 tal-metodu ta' determinazzjoni tal-umdità imsemmi f'Parti A tal-Anness III. Wara kompli kif indikat fit-taqsima 3.1.

3.3. Għalf likwidu jew semi-likwidu

Iġbor il-kampjun f'kontenitur xieraq, nadif, xott, li għandu għatu li ma tgħaddix arja minnu. Ħallat sewwa eżatt qabel ma tiżen l-ammont għall-analiżi.

3.4. Għalf ieħor

Kampjuni li ma jistgħux jiġu ppreparati skont waħda mill-proċeduri msemmija hawn fuq, għandhom jiġu ttrattati bi kwalunkwe proċedura oħra li tassigura li l-ammonti li ntiżnu għall-analiżi jkunu omoġenji u rappreżentattivi tal-kampjuni finali.

4. Ħżin tal-kampjuni

Il-kampjuni jridu jinħażnu f'temperatura li ma tibdilx il-kompożizzjoni tagħhom. Il-kampjuni intenzjonati għall-analiżi ta' vitamini jew sustanzi li huma partikolarment sensittivi għad-dawl għandhom jinħażnu f'kontenituri tal-ħġieġ kannella.

B. DISPOŻIZZJONIJIET RELATATI MAR-REAĠENTI U L-APPARAT UŻAT FIL-METODI TAL-ANALIŻI

1. Sakemm mhux speċifikat b'mod ieħor fil-metodi tal-analiżi, ir-reaġenti analitiċi kollha jridu jkunu analitikament puri (a.p.). Meta ssir analiżi għal traċċi, il-purità tar-reaġenti trid tiġi iċċekkjata b'test blank. Skont ir-riżultati miksuba, jista' jkun hemm bżonn ta' aktar purifikazzjoni tar-reaġenti.

2. Kull operazzjoni li tinvolvi l-preparazzjoni ta' soluzzjonijiet, sustanza dilwita, tlaħliħ jew ħasil imsemmija fil-metodi ta' analiżi mingħajr indikazzjoni għan-natura tas-solvent jew id-dilwent użat, timplika li jrid jintuża l-ilma. Bħala regola ġenerali, l-ilma jrid jiġi demineralizzat jew distillat. F'każijiet partikolari indikati fil-metodi tal-analiżi, irid jiġi sottomess għal proċeduri speċjali ta' purifikazzjoni.

3. Minħabba l-apparat li normalment jinstab f'laboratorji ta' kontroll, dawk l-istrumenti u apparat li huma speċjali jew li jeħtieġu użu speċifiku biss huma imsemmija fil-metodi ta' analiżi. Dawn iridu jkunu nodfa, speċjalment meta jkun meħtieġ li jiġu determinati ammonti żgħar ta' sustanzi.

C. APPLIKAZZJONI TAL-METODI TA' ANALIŻI U ESPRESSJONI TAR-RIŻULTATI

1. Proċedura ta' estrazzjoni

Diversi metodi jiddeterminaw proċedura ta' estrazzjoni speċifika. Bħala regola ġenerali, jistgħu jiġu applikati proċeduri oħrajn ta' estrazzjoni apparti l-proċedura msemmija, bil-kundizzjoni li tkun ingħatat prova li l-proċedura ta' estrazzjoni użata għandha l-effikaċja tal-estrazzjoni ekwivalenti għall-massa analizzata bħalma għandha l-proċedura msemmija fil-metodu.

2. Proċedura ta' tindif

Diversi metodi jiddeterminaw proċedura speċifika ta' tindif. Bħala regola ġenerali, jistgħu jiġu applikati proċeduri oħra ta' tindif apparti l-proċedura msemmija, bil-kundizzjoni li tkun ingħatat prova li l-proċedura ta' tindif użata tirriżulta f'riżultati analitiċi ekwivalenti għall-matriċi analizzata bħall-proċedura msemmija fil-metodu.

3. Rappurtaġġ tal-metodu ta' analiżi użat

Ġeneralment, metodu wieħed ta' analiżi huwa stabbilit għad-determinazzjoni ta' kull sustanza fl-għalf. Fejn jingħataw ħafna metodi, il-metodu partikolari użat mill-laboratorju ta' kontroll irid ikun indikat fuq ir-rapport tal-analiżi.

4. Numru ta' determinazzjonijiet

Ir-riżultat mogħti fir-rapport tal-analiżi għandu jkun il-valur medju miksub minn tal-inqas żewġ determinazzjonijiet, li jkunu saru fuq porzjonijiet separati tal-kampjun u ta' ripetibilità sodisfaċenti.

Madankollu, f'każ ta' analiżi ta' sustanzi mhux mixtieqa, jekk ir-riżultat tal-ewwel determinazzjoni ikun sostanzjalment (> 50 %) inqas mill-ispeċifikazzjoni li trid tiġi kkontrollata, m'hemmx bżonn ta' determinazzjonijiet addizzjonali, bil-kundizzjoni li jiġu applikati l-proċeduri ta' kwalità xierqa.

Fil-każ tal-kontroll tal-kontenut iddikjarat ta' sustanza jew ingredjent, jekk ir-riżultat tal-ewwel determinazzjoni jikkonferma l-kontenut iddikjarat, jiġifieri r-riżultat analitiku jaqa' fi ħdan il-marġni ta' varjazzjoni aċċettabbli tal-kontenut iddikkjarat, m'hemm bżonn tal-ebda determinazzjoni addizzjonali, bil-kundizzjoni li jiġu applikati l-proċeduri ta' kwalità xierqa.

F'ċerti każijiet dan il-marġni ta' varjazzjoni aċċettabbli huwa definit f'leġiżlazzjoni bħalma hemm fid-Direttiva tal-Kunsill 79/373/KEE ( 22 )

5. Rappurtaġġ tar-riżultat analitiku

Ir-riżultat analitiku għandu jiġi mfisser bil-mod stabbilit fil-metodu ta' analiżi għal numru xieraq ta' ċifri sinifikanti u jekk ikun hemm bżonn, għandu jiġi kkoreġut għall-kontenut likwidu tal-kampjun finali qabel il-preparazzjoni.

6. Inċertezza tal-kejl u r-rata ta' rkuprar fil-każ ta' analiżi ta' sustanzi mhux mixtieqa.

Rigward is-sustanzi mhux mixtieqa fi ħdan it-tifsira tad-Direttiva 2002/32/KE, inkluż dijossini u PCBs simili għad-dijossini, prodott intenzjonat għall-għalf tal-annimali għandu jitqies bħala mhux konformi mal-kontenut massimu stabbilit, jekk ir-riżultat analitiku jitqies li jaqbeż il-kontenut massimu filwaqt li tiġi kkunsidrata kemm l-inċertezza tal-kejl imwessa' kif ukoll il-korrezzjoni għall-irkupru. Sabiex tiġi analizzata l-konformità, tintuża l-konċentrazzjoni analizzata wara li tiġi kkoreġuta għall-irkupru u wara t-tnaqqis tal-inċertezza tal-kejl imwessa'. Din il-proċedura hija applikabbli biss f'każijiet fejn il-metodu tal-analiżi jippermetti l-istima tal-inċertezza tal-kejl u l-korrezzjoni għall-irkupru (eż. Mhux possibbli fil-każ ta' analiżi mikroskopika).

Ir-riżultat analitiku għandu jiġi rappurtat kif ġej (sakemm il-metodu ta' analiżi użat jippermetti li tiġi stmata l-inċertezza tal-kejl u r-rata tal-irkupru):

(a) ikkoreġut għall-irkupru, bil-livell ta' rkuprar ikun indikat. Il-korrezzjoni għall-irkupru mhix neċessarja fil-każ li r-rata tal-irkupru tkun bejn 90 – 110 %.

(b) bħala “x +/- U”, fejn x hija r-riżultat analitiku u U hija l-inċertezza tal-kejl imwessa', billi jintuża fattur ta' kopertura ta' 2 li jagħti livell ta' fiduċja ta' madwar 95 %.

Madankollu, jekk ir-riżultat tal-analiżi huwa sostanzjalment (> 50 %) inqas mill-ispeċifikazzjoni li trid tiġi kkontrollata, u bil-kundizzjoni li jiġu applikati l-proċeduri xierqa ta' kwalità, u l-analiżi sservi biss l-iskop li tiġi ċċekkjata l-konformità mad-dispożizzjonijiet legali, ir-riżultat analitiku jista' jiġi rrappurtat mingħar korrezzjoni għall-irkupru u f'dawn il-każijiet, ir-rappurtaġġ tar-rata tal-irkupru u l-inċertezza tal-kejl jistgħu jitħallew barra.









ANNESS III

METODI TA' ANALIŻI GĦALL-KONTROLL TAL-KOMPOŻIZZJONI TAL-MATERJALI TAL-GĦALF U L-GĦALF KOMPOST

A. DETERMINAZZJONI TAL-UMDITÀ

1. Għan u Skop

Dan il-metodu jagħmilha possibbli li jiġi stabbilit l-umdità fl-għalf. Fil-każ ta' għalf li jkun fih sustanzi volatili, bħall-aċidi organiċi, għandu jiġi osservati li ammont sinifikanti ta' sustanzi volatili wkoll jiġi determinat flimkien mal-umdità.

Dan ma jkoprix l-analiżi ta' prodotti tal-ħalib bħala materjal għall-għalf, l-analiżi ta' sustanzi minerali u taħlitiet fil-maġġoranza komposti minn sustanzi minerali, l-analiżi ta' xaħmijiet u żjut mill-annimali u mill-ħxejjex jew l-analiżi taż-żerriegħa taż-żejt u frott żejtni.

2. Prinċipju

Il-kampjun jitnixxef taħt kundizzjonijiet speċifikati li jvarjaw skont in-natura tal-għalf. It-telf fil-piż huwa ddeterminat bl-użin. Huwa neċessarju li tagħmel tnixxif preliminari meta tkun qed titratta ma' għalf solidu li li għandu kontenut ta' umdità għoli.

3. Apparat

3.1. Kraxer magħmul minn materjal li ma jassorbix l-umdità u li jkun faċli biex jitnaddaf, jippermetti tifrik rapidu u ndaqs mingħajr ma jipproduċi sħana apprezzabbli, sa fejn possibbli jipprevjeni l-kuntatt mal-arja ta' barra u jissodisfa l-ħtiġiet stabbiliti f'4.1.1. u 4.1.2. (e.ż. taħħana-mikro tal-martell jew imkessħa bl-ilma, taħħana f'forma ta' koni li jistgħu jiġu żarmati, taħħana li jaħdmu bil-mod jew dawk b'roti bis-snien).

3.2. Miżien analitiku, preċiż sa 1 mg.

3.3. Kontenituri xotti magħmulin minn metall li ma jissaddadx jew tal-ħġieġ bl-għotien li jassiguraw għeluq li ma tgħaddix arja minnu, superfiċje ta' fejn isir ix-xogħol li jippermetti li l-kampjun għat-test jinfirex f'madwar 0,3 g/cm2.

3.4. Forn isotermiku li jissaħħan bl-elettriku (± 2 oC) ventilat kif suppost u li jassigura regolazzjoni rapida tat-temperatura ( 23 ).

3.5. Forn tal-vakum li jisħon bl-elettriku li jista' jkun aġġustat armat b'pompa għaż-żejt u/jew b'mekkaniżmu li jintroduċi arja xotta sħuna jew aġent li jnixxef (eż. ossidu tal-kalċju).

3.6. Dessikatur b'metall oħxon perforat jew pjanċa tal-porċellana, li fiha aġent li jnixxef b'mod effiċjenti.

4. Proċedura

N.B. L-operazzjonijiet deskritti f'din it-taqsima jridu jsiru immedjatament wara li jinfetħu l-pakketti tal-kampjuni. Tal-inqas, l-analiżi trid issir darbtejn.

4.1. Preparazzjoni

4.1.1. Għalf għajr dak imniżżel taħt 4.1.2 u 4.1.3

Ħu tal-inqas 50 g mill-kampjun. Jekk ikun hemm bżonn, farrak jew aqsam b'tali mod li tevita kwalunkwe varjazzjoni fl-umdità (ara 6).

4.1.2. Ċereali u xgħir u barli mitħun oħxon

Ħu tal-inqas 50 g mill-kampjun. Itħan f'partikoli li minnhom tal-inqas 50 % jgħaddu minn passatur b'malji ta' 0,5 mm u ma jibqax iktar minn 10 % skart f'passatur tond b'malji ta' 1 mm

4.1.3. Għalf f'forma likwida jew pejst, għalf kompost fil-maġġoranza minn żjut u xaħmijiet

Ħu madwar 25 g mill-kampjun, iżen sal-eqreb 10 mg, żid kwantità xierqa ta' ramel anidridu miżun sal-eqreb 10 mg u ħallat sakemm jinkiseb prodott omoġenju.

4.2. Tnixxif

4.2.1. Għalf aparti dak taħt 4.2.2 u 4.2.3

Iżen kontenitur (3.3) bl-għatu sal-eqreb 1 mg. Fil-kontenitur miżun, iżen sal-eqreb 1 mg, madwar 5 g tal-kampjun u xerred b'mod uniformi. Poġġi l-kontenitur mingħajr l-għatu fil-forn li jkun diġà msaħħan sa 103 oC. Sabiex it-temperatura tal-forn tinżamm milli tinżel ħafna, introduċi l-kontenitur malajr kemm jista' jkun. Ħallih ħa jinxef għal madwar erba' sigħat ikkalkolati mill-ħin meta t-temperatura tal-forn terġa' lura għal 103 oC. Erġa' poġġi l-għatu fuq il-kontenitur, u neħħih mill-forn u ħallih jibred għal madwar 30 sa 45 minuta fid-dessikatur (3.6) u iżen sal-eqreb 1 mg.

Għal għalf kompost fil-maġġoranza minn żjut u xaħmijiet, nixxef fil-forn għal 30 minuta oħra b'temperatura ta' 130 oC. Id-differenza bejn użin u ieħor m'għandhiex tkun aktar minn 0,1 % tal-umdità.

4.2.2. Ċereali, dqiq, xgħir u barli mitħun oħxon u qamħ mitħun mhux raffinat

Iżen kontenitur (3.3) bl-għatu sal-eqreb 0,5 mg. Fil-kontenitur miżun, iżen sal-eqreb 1 mg, madwar 5 g tal-kampjun mitħun u xerred b'mod uniformi. Poġġi l-kontenitur mingħajr l-għatu fil-forn li jkun diġà msaħħan sa 130 oC. Sabiex it-temperatura tal-forn tinżamm milli tinżel ħafna, introduċi l-kontenitur malajr kemm jista' jkun. Ħallih ha jinxef għal sagħtejn ikkalkolati mill-ħin meta t-temperatura tal-forn terġa' lura għal 130 oC. Erġa' poġġi l-għatu fuq il-kontenitur, u neħħih mill-forn u ħallih jibred għal madwar 30 sa 45 minuta fid-dessikatur (3.6) u iżen sal-eqreb 1 mg.

4.2.3. Għalf kompost li fih aktar minn 4 % sukrożju jew lattożju: materjal tal-għalf bħal ħarrub, prodotti taċ-ċereali idrolizzati, żerriegħa tax-xgħir, laqx tal-pitravi imnixxef, sustanzi li jdubu tal-ħut u taz-zokkor; għalf kompost li fih aktar minn 25 % melħ minerali inkluż l-ilma tal-kristallazzjoni. Iżen kontenitur (3.3) bl-għatu sal-eqreb 0,5 mg. Fil-kontenitur miżun, iżen sal-eqreb 1 mg, madwar 5 g tal-kampjun u xerred b'mod uniformi. Poġġi l-kontenitur mingħajr l-għatu fil-forn tal-arja (3.5) li huwa diġà msaħħan sa bejn 80 oC u 85 oC. Sabiex it-temperatura tal-forn tinżamm milli tinżel ħafna, introduċi l-kontenitur malajr kemm jista' jkun. Tella' l-pressjoni sa 100 Torr u ħallih ħa jinxef f'din il-pressjoni għal madwar erba' sigħat, jew f'kurrent ta' arja taħraq u niexfa jew bl-użu ta' aġent li jnixxef (madwar 300 g għal 20 kampjun). F'każ li tuża dan tal-aħħar, skonnettja l-pompa tal-arja meta tintlaħaq il-pressjoni preskritta. Ikkalkula l-ħin tat-tnixxif mill-mument meta t-temperatura tal-forn terġa' lura għal 80 oC sa 85 oC. B'attenzjoni erġa' ġib il-forn lura għall-pressjoni atmosferika. Iftaħ il-forn, poġġi l-għatu fuq il-kontenitur minnufih, neħħi l-kontenitur mill-forn, ħallih ħa jibred għal 30 sa 45 minuta f'dessikatur (3.6) u iżen sal-eqreb 1 mg. Nixxef għal 30 minuta oħra fil-forn vakwu b'temperatura ta' 80 oC sa 85 oC u erġa' iżen. Id-differenza bejn iż-żewġ piżijiet m'għandhiex tkun aktar minn 0,1 % tal-umdità.

4.3. Tnixxif preliminari

4.3.1. Għalf aparti dak taħt 4.3.2

Għalf solidu b'umdità għolja li jagħmel it-tħin diffiċli għandu jkun soġġett għal tnixxif preliminari kif ġej:

Iżen 50 g tal-kampjun mhux imfarrak sal-eqreb 10 mg (jekk ikun hemm bżonn, għalf kompressat jew agglomerat jista' jinqasam b'mod każwali) f'kontenitur adattat (eż. platt tal-aluminju 20 × 12 cm b'xifer ta 0,5 cm). Ħallih ħa jinxef f'forn b'60 oC sa 70 oC sakemm l-umdità tkun tnaqqset għal bejn 8 % u 12 %. Neħħih mill-forn u ħallih ħa jibred mikxuf fil-laboratorju għal siegħa u iżen sal-eqreb 10 mg. Farrak immedjatament kif indikat f'4.1.1 u nixxef kif indikat f'4.2.1 jew 4.2.3 skont in-natura tal-għalf.

4.3.2. Ċereali

Qamħ b'umdità ta' aktar minn 17 % irid ikun soġġett għal tnixxif preliminari kif ġej:

Iżen 50 g qamħ mhux mitħun sal-eqreb 10 mg f'kontenitur adattat (eż. platt tal-aluminju 20 × 12 cm b'xifer ta 0,5 cm). Ħallih ħa jinxef f'forn ta' 130 oC għal 5 sa 7 minuti. Neħħih mill-forn u ħallih ħa jibred mikxuf fil-laboratorju għal sagħtejn u iżen sal-eqreb 10 mg. Farrak immedjatament kif indikat f'4.1.2 u nixxef kif indikat f'4.2.2.

5. Kalkolu tar-riżultati.

L-umdità (X), bħala perċentwal tal-kampjun, hija kkalkulata billi jintużaw il-formoli li ġejjin:

5.1. Tnixxif mingħajr tnixxif preliminari

fejn:

m = piż inizjali fi grammi, tal-kampjun għat-test,

m0 = piż fi grammi, tal-kampjun għat-test imnixxef.

5.2. Tnixxif bi tnixxif preliminari

fejn:

m = piż inizjali fi grammi, tal-kampjun għat-test,

m1 = piż fi grammi, tal-kampjun għat-test wara t-tnixxif preliminari,

m2 = piż fi grammi, tal-kampjun għat-test war t-tifrik jew it-tħin,

m0 = piż fi grammi, tal-kampjun għat-test imnixxef.

5.3. Ripetibbiltà

Id-differenza bejn ir-riżultati ta' żewġ determinazzjonijiet paralleli li saru fuq l-istess kampjun m'għandhiex tkun aktar minn 0,2 % tal-valur assolut tal-umdità.

6. Osservazzjoni

Jekk jidher li hemm bżonn tat-tifrik u jekk dan jidher li jibdel l-umdità tal-prodott, ir-riżultati tal-analiżi tal-komponenti tal-għalf iridu jiġu korretti skont l-umdità tal-kampjun fl-istat inizjali tiegħu.

B. DETERMINAZZJONI TAL-UMDITÀ FIX-XAĦMIJIET U Ż-ŻJUT TAL-ANNIMALI U L-ĦXEJJEX

1. Għan u Skop

Dan il-metodu jagħmilha possibbli li jiġi determinat il-kontenut tal-ilma u sustanzi volatili fiż-żjut u x-xaħmijiet tal-annimali.

2. Prinċipju

Il-kampjun jitnixxef għal piż kostanti (it-telf fil-piż bejn żewġ piżijiet suċċessivi jrid ikun inqas jew ugwali għal 1 mg) f'103 oC. It-telf fil-piż huwa ddeterminat bl-użin.

3. Apparat

3.1. Dixx b'qiegħ ċatt, magħmul minn materjal li jiflaħ għall-korrużjoni, b'dijametru ta' 8 sa 9 cm u għoli bejn wieħed u ieħor 3 cm.

3.2. Termometru b'bozza rinfurzata u b'tubu ta' espansjoni fit-tarf ta' fuq, immarkat minn madwar 80 oC sa mill-anqas 110 oC, u twil madwar 10 cm.

3.3. Banju tar-ramel jew hot-plate tal-elettriku.

3.4. Dessikatur, li fih aġent li jnixxef effiċjenti.

3.5. Miżien analitiku.

4. Proċedura

Iżen sal-eqreb mg bejn wieħed u ieħor 20 g tal-kampjun omoġenizzat, fid-dixx xott li jkun intiżen minn qabel (3.1) bit-termometru fih (3.2). Saħħan fuq il-banju tar-ramel jew fuq il-hot-plate (3.3), filwaqt li tħawwad kontinwament sabiex it-temperatura tilħaq 90 oC f'madwar 7 minuti.

Naqqas is-sħana, filwaqt li tinnota l-frekwenza li biha l-bżieżaq jitilgħu mill-qiegħ tad-dixx. It-temperatura m'għandhiex taqbeż il-105 oC. Kompli ħawwad, aqla' mill-qiegħ tad-dixx sakemm ma jibqgħux jiffurmaw aktar bżieżaq.

Sabiex tassigura l-eliminazzjoni kompluta tal-umdità, erġa' saħħan għal diversi drabi għal 103 oC ± 2 oC, berred sa 93 oC bejn it-tisħin suċċessiv. Imbagħad ħallih jiksaħ sat-temperatura tal-ambjent fid-dessikatur (3.4) u iżen. Irrepeti din l-operazzjoni sakemm it-telf fil-piż bejn żewġ piżijiet suċċessivi ma tkunx aktar minn 2 mg.

N.B. Żieda fil-piż tal-kampjun wara tisħin ripetut tindika ossidazzjoni tax-xaħam, u f'dan il-każ ikkalkula r-riżultat mill-użin li jkun sar immedjatament qabel ma beda jiżdied il-piż.

5. Kalkolu tar-riżultati

Il-kontenut tal-umdità (X), bħala perċentwali tal-kampjun, jiġi kkalkulat permezz tal-formula segwenti:

fejn:

m = piż, fi grammi, tal-kampjun għat-test;

m1 = piż, fi grammi, tad-dixx bil-kontenuti tiegħu qabel jissaħħan;

m2 = piż fi grammi, tad-dixx bil-kontenuti tiegħu wara li jissaħħan.

Riżultati inqas minn 0,05 % jridu jiġu rrekordjati bħala “inqas minn 0,05 %”.

Ripetibbiltà

Id-differenza fl-umdità bejn ir-riżultati ta' żewġ determinazzjonijiet paralleli li jkunu saru fuq l-istess kampjun m'għandhomx jaqbżu 0,05 %, f'valur assolut.

C. DETERMINAZZJONI TAL-KONTENUT TAL-PROTEINA MHUX RAFFINATA

1. Għan u skop

Dan il-metodu jagħmilha possibbli li jiġi ddeterminat il-kontenut tal-proteina mhux raffinata fl-għalf fuq il-bażi tal-kontenut tan-nitroġenu, iddeterminat skont il-metodu Kjeldahl.

2. Prinċipju

Il-kampjun huwa diġerit bl-aċidu sulfuriku fil-preżenza ta' katalista. Is-soluzzjoni aċidika hija magħmula alkalina b'soluzzjoni ta' idrossidu tas-sodju. L-ammonja hija distillata u miġbura fi kwantità mkejla ta' aċidu sulfuriku li l-eċċess tagħha huwa titrat b'soluzzjoni ta' idrossidu tas-sodju.

Inkella, l-ammonja libera hija distillata f'eċċess ta' soluzzjoni ta' aċidu boriku, segwita minn titrazzjoni b'soluzzjoni ta' aċidu idrokloriku jew aċidu sulfuriku.

3. Reaġenti

3.1. Sulfat tal-potassju.

3.2. Katalist: copper (II) oxide CuO jew copper (II) sulphate pentahydrate, CuSO4 5H2O.

3.3. Frak taż-żingu.

3.4. Aċidu sulfuriku, ρ20 = 1,84 g/ml.

3.5. Aċidu sulfuriku, soluzzjoni volumetrika standard, c(H2SO4) = 0,25 mol/l.

3.6. Aċidu sulfuriku, soluzzjoni volumetrika standard, c(H2SO4) = 0,10 mol/l.

3.7. Aċidu sulfuriku, soluzzjoni volumetrika standard, c(H2SO4) = 0,05 mol/l.

3.8. Indikatur tal-metil aħmar; dewweb 300 mg metil aħmar f'100 ml etanol, σ = 95–96 % (v/v).

3.9. Soluzzjoni ta' idrossidu tas-sodju (Jista' jintuża l-grad tekniku) β = 40 g/100 ml (m/v: 40 %).

3.10. Idrossidu tas-sodju, soluzzjoni volumetrika standard c (NaOH) = 0,25 mol/l.

3.11. Idrossidu tas-sodju, soluzzjoni volumetrika standard c (NaOH) = 0,10 mol/l.

3.12. Ħaffiefa mfarrka, maħsula fl-aċidu idrokloriku u mogħTija n-nar.

3.13. Acetanilide (m.p. = 114 oC, N-kontenut = 10,36 %).

3.14. Sukrożju (ħieles min-nitroġenu).

3.15. Aċidu boriku (H3BO3).

3.16. Soluzzjoni tal-indikatur tal-metil aħmar: dewweb 100 mg metil aħmar f'100 ml etanol jew metanol.

3.17. Soluzzjoni ta' bromocresol aħdar: dewweb 100 mg bromocresol aħdar f'100 ml etanol jew metanol.

3.18. Soluzzjoni tal-aċidu boriku (10 g/l sa 40 g/l skont l-apparat użat) Meta tiġi applikata l-aħħar ditezzjoni kolorimetrika, l-indikaturi metil aħmar u l-bromocresol iridu jiżdiedu mas-soluzzjonijiet tal-aċidu boriku. Jekk jiġi ppreparat 1 l aċidu boriku, qabel jiġi aġġustat il-volum, għandhom jiżdiedu 7 ml soluzzjoni tal-indikatur metil aħmar (3.16) u 10 ml soluzzjoni ta' bromocresol aħdar (3.17). Il-pH tas-soluzzjoni tal-aċidu boriku tista' tvarja minn lott għal lott skont l-ilma użat. Ħafna drabi jkun hemm bżonn ta' aġġustament b'volum żgħir ta' alkali sabiex tinkiseb risposta pożittiva. Nota: Iż-żieda ta' 3 ml sa 4 ml NaOH (3.11) f'1 l ta' 10 g/l aċidu boriku ġeneralment tagħti aġġustamenti tajbin. Aħżen is-soluzzjoni f'temperatura ambjentali u waqt il-ħażna, ipproteġġi s-soluzzjoni mid-dawl u sorsi ta' dħaħen tal-ammonja.

3.19 Soluzzjoni volumetrika standard tal-aċidu idrokloriku c(HCl) = 0,10 mol/l. Nota: jistgħu jintużaw konċentrazzjonijiet oħra ta' soluzzjonijiet volumetriċi (3.5, 3.6, 3.7, 3.10, 3.11, u 3.19), jekk isir tajjeb għalihom fil-kalkoli. Il-konċentrazzjonijiet għandhom dejjem ikunu mfissra sa erba' postijiet deċimali.

4. Apparat

Apparat adattat sabiex issir id-diġestjoni, distillazzjoni u titrazzjoni skont il-proċedura Kjeldahl.

5. Proċedura

5.1. Digestjoni

Iżen 1 g tal-kampjun sal-eqreb 0,001 g u qiegħed il-kampjun fil-kunjett tal-apparat tad-diġestjoni. Żid 15 g sulfat tal-potassju (3.1.), kwantità adatta tal-katalist (3.2) (0,3 sa 0,4 g copper (II) oxide jew 0,9 sa 1,2 g copper (II) sulphate pentahydrate), 25 ml aċidu sulfuriku (3.4) u jekk meħtieġ, ftit frak tal-ħaffiefa (3.12) u ħallat.

Saħħan il-kunjett moderatament għall-ewwel, jekk ikun hemm bżonn ħawdu minn żmien għal żmien sakemm il-massa tkun ikkarbonizzata u r-ragħwa tkun sparixxiet; imbagħad saħħan b'mod aktar intensiv sakemm il-likwidu jkun qiegħed jagħli sew. It-tisħin huwa adegwat jekk l-aċidu li jkun qiegħed jagħli jikkondensa fuq il-ħajt tal-kunjett. Tħallix li l-ġnub jisħnu żżejjed u li partikoli organiċi jeħlu magħhom.

Meta s-soluzzjoni ssir ċara u ħadra ċara, kompli għalli għal sagħtejn oħra, u wara ħalliha ħa tibred.

5.2. Distillazzjoni

Bil-mod, żid biżżejjed ilma sabiex tassigura li s-sulfati jdubu kompletament. Ħalli ħa jibred u wara, jekk ikun hemm bżonn, żid ftit trab taż-żingu (3.3). Kompli skont 5.2.1. jew 5.2.2.

5.2.1. Distillazzjoni f'aċidu sulfuriku

Fil-kunjett tal-ġbir tal-apparat għad-distillazzjoni poġġi kwantità mkejla eżatta ta' 25 ml aċidu sulfuriku (3.5) jew (3.7) skont il-kontenut preżunt tan-nitroġenu. Żid ftit qtar ta' indikatur tal-metil aħmar (3.8).

Qabbad il-kunjett tad-diġestjoni mal-kondensatur tal-apparat għad-distillazzjoni u għaddas it-tarf tal-kondensatur fil-likwidu li jinsab fil-kunjett tal-ġbir għal fond ta' madwar 1 cm (ara l-osserv azzjoni 8.3). Bil-mod, ferra' 100 ml ta' soluzzjoni ta' idrossidu tas-sodju (3.9) fil-kunjett għad-diġestjoni mingħajr telf ta' ammonja (ara osservazzjoni 8.1). Saħħan il-kunjett sakemm l-ammonja tkun iddistillat.

5.2.2. Distillazzjoni f'aċidu boriku

Fejn it-titrazzjoni tal-kontenut tal-ammonja fid-distillat issir manwalment, tapplika l-proċedura msemmija hawn taħt. Fejn l-unità tad-distillazzjoni hija kompletament awtomatika biex tinkludi t-titrazzjoni tal-kontenut tal-ammonja fid-distillat, segwi l-istruzzjonijiet tal-manifattur għall-operazzjoni tal-unità tad-distillazzjoni.

Poġġi l-kunjett tal-ġbir li fih 25 ml sa 30 ml tas-soluzzjoni tal-aċidu boriku (3.18) taħt il-ħruġ tal-kondensatur b'tali mod li t-tubu tal-ġarr ikun taħt il-wiċċ tas-soluzzjoni ta' aċidu boriku żejda. Irranġa l-unità tad-distillazzjoni biex tagħti 50 ml ta' soluzzjoni ta' idrossidu tas-sodju (3.9). Irranġa l-unità tad-distillazzjoni skont l-istruzzjonijiet tal-manifattur u ddistilla ‘l barra l-ammonja li nħelset biż-żieda tas-soluzzjoni tal-idrossidu tas-sodju. Iġbor id-distillat fis-soluzzjoni tal-aċidu boriku riċevitriċi. L-ammont ta' distillat (ħin tad-distillazzjoni bil-fwar) jiddependi mill-ammont ta' nitroġenu fil-kampjun. Segwi l-istruzzjonijiet tal-manifattur.

Nota: F'unità għad-distillazzjoni semi-awtomatika, iż-żieda tal-eċċess ta' idrossidu tas-sodju u d-distillazzjoni bil-fwar isiru awtomatikament.

5.3. Titrazzjoni

Ipproċedi skont 5.3.1. jew 5.3.2.

5.3.1. Aċidu sulfuriku

Fil-kunjett tal-ġbir ittitra l-eċċess tal-aċidu sulfuriku b'soluzzjoni tal-idrossidu tas-sodju (3.10 jew 3.11) skont il-konċentrazzjoni ta' aċidu sulfuriku użat, sakemm jintlaħaq il-punt finali.

5.3.2. Aċidu boriku

Ittitra l-kontenut tal-kunjett tal-ġbir bis-soluzzjoni volumetrika standard tal-aċidu idrokloriku (3.19) jew bis-soluzzjoni volumetrika standard tal-aċidu sulfuriku (3.6) billi tuża buretta u aqra l-ammont ta' titrant użat.

Meta tiġi applikata l-aħħar ditezzjoni kolorimetrika, il-punt finali jintlaħaq mal-ewwel traċċa tal-kulur roża fil-kontenut. Ivvaluta l-qari tal-buretta sal-eqreb 0,05 ml. Stirrer plate manjetika jew ditettur fotometriku jistgħu jgħinu sabiex tara l-punt finali.

Dan jista' jsir awtomatikament billi jintuża distillatur tal-fwar b'titrazzjoni awtomatika.

Segwi l-istruzzjonijiet tal-manifattur biex tħaddem id-distillatur speċifiku jew distillatur/titratur.

Nota: Meta tintuża sistema ta' titrazzjoni awtomatika, it-titrazzjoni tibda immedjatament wara li tibda d-distillazzjoni u tintuża 1 % tas-soluzzjoni tal-aċidu boriku (3.18). Fejn titħaddem unità tad-distillazzjoni kompletament awtomatika, it-titrazzjoni awtomatika tal-ammonja tista' ssir bid-ditezzjoni tal-punt finali billi tintuża sistema ta' potentiometric pH. F'dan il-każ jintuża titratur awtomatiku b'pH-miter. Il-pH-miter għandu jkun ikkalibrat sewwa fil-medda ta' pH 4 sa pH 7 bi proċeduri ta' kalibrar ta' pH normali fil-laboratorju. Il-punt finali ta' pH tat-titrazzjoni jintlaħaq f'pH 4,6, billi huwa l-ogħla punt fil-kurva tat-titrazzjoni (punt ta' inflezzjoni).

5.4. Test blank

Biex tikkonferma li r-reaġenti m'għandhomx nitroġenu, agħmel test blank (diġestjoni, distillazzjoni u titrazzjoni) billi tuża 1 g sukrożju (3.14) minflok il-kampjun.

6. Kalkolu tar-riżultati

Il-kalkoli jsiru skont 6.1 jew 6.2.

6.1. Kalkolu tat-titrazzjoni skont 5.3.1

Il-kontenut tal-proteina mhux raffinata, imfisser bħala perċentwali skont il-piż, huwa kkalkulat skont il-formula segwenti:

fejn:

Vo = hija l-volum (ml) ta' NaOH (3.10 jew 3.11) użat fit-test blank.

V1 = hija l-volum (ml) ta' NaOH (3.10 or 3.11) użat fil-kampjun tat-titrazzjoni.

c = hija l-konċentrazzjoni (mol/l) ta' idrossidu tas-sodju (3.10 jew 3.11).

m = hija l-piż (g) tal-kampjun.

6.2 Kalkolu tat-titrazzjoni skont 5.3.2

6.2.1. Titrazzjoni bl-aċidu idrokloriku

Il-kontenut tal-proteina mhux raffinata, imfisser bħala perċentwali skont il-piż, huwa kkalkulat skont il-formula segwenti:

fejn:

m = hija l-piż (g) tal-porzjon għat-test;

c = hija l-konċentrazzjoni (mol/l) tas-soluzzjoni volumetrika standard ta' aċidu idrokloriku (3.19);

V0 = hija l-volum (f'ml) ta' aċidu idrokloriku użat għat-test blank;

V1 = hija l-volum (f'ml) ta' aċidu idrokloriku użat għall-porzjon għat-test.

6.2.2. Titrazzjoni bl-aċidu sulfuriku

Il-kontenut tal-proteina mhux raffinata, imfisser bħala perċentwali skont il-piż, huwa kkalkulat skont il-formula segwenti:

fejn:

m = hija l-piż (g) tal-porzjon għat-test;

c = hija l-konċentrazzjoni (mol/l) tas-soluzzjoni volumetrika standard ta' aċidu sulfuriku (3.6);

V0 = hija l-volum (f'ml) ta' aċidu sulfuriku (3.6) użat għat-test blank;

V1 = hija l-volum (f'ml) ta'aċidu sulfuriku (3.6) użat għall-porzjon għat-test.

7. Verifika tal-metodu

7.1. Ripetibbiltà

Id-differenza bejn ir-riżultati ta' żewġ determinazzjonijiet paralleli li twettqu fl-istess kampjun m'għandhomx jaqbżu:

— 0,2, f'valur assolut għall-kontenut mhux raffinat ta' proteini ta' inqas minn 20 %;

— 1,0 %, relattiv għall-ogħla valur, għall-kontenut mhux raffinat ta' proteini ta' mhux inqas minn 20 % u mhux aktar minn 40 %;

— 0,4, f'valur assolut, għall-kontenut mhux raffinat ta' proteini ta' aktar minn 40 %.

7.2. Preċiżjoni

Agħmel l-analiżi (diġestjoni, distillazzjoni u titrazzjoni) fuq 1,5 sa 2,0 g acetanilide (3.13) fil-preżenza ta' 1 g sukrożju (3.14); 1 g acetanilide tikkonsma 14,80 ml aċidu sulfuriku (3.5). L-irkupru jrid ikun tal-inqas 99 %.

8. Osservazzjonijiet

8.1. L-apparat jista' jkun tat-tip manwali, semi-awtomatiku jew awtomatiku. Jekk l-apparat jeħtieġ it-trasferiment bejn diġestjoni u distillazzjoni, dan it-trasferiment għandu jitwettaq mingħajr telf. Jekk il-kunjett tal-apparat tad-distillazzjoni ma jkunx iffittjat b'lenbut għat-tifrigħ żid l-idrossidu tas-sodju immedjatament qabel ma tqabbad il-kunjett mal-kondensatur, waqt li tferra' l-likwidu bil-mod mal-ġnub tal-kondensatur.

8.2. Jekk id-diġestjoni tissolidifika, erġa' ibda d-determinazzjoni billi tuża ammont akbar ta' aċidu sulfuriku (3.4) minn dak speċifikat hawn fuq.

8.3. Għall-prodotti b'kontenut baxx ta' nitroġenu, il-volum tal-aċidu sulfuriku (3.7) li għandu jitqiegħed fil-kunjett tal-ġbir jista' jitnaqqas, fejn meħtieġ, sa 10 jew 15 ml u jiżdied sa 25 ml bl-ilma.

8.4. Għal analiżi ta' rutina, jistgħu jiġu applikati metodi ta' analiżi alternattivi għad-determinazzjoni ta' proteina mhux raffinata iżda l-metodu Kjeldahl deskritt f'din il-Parti C huwa l-metodu ta' referenza. L-ekwivalenti tar-riżultati miksubin bil-metodu alternattiv, (eż. DUMAS) imqabbla mal-metodu ta' referenza, jridu jintwerew individwalment għal kull massa. Billi r-riżultati miksubin b'metodu alternattiv, jistgħu jvarjaw xi ftit mir-riżultati miksubin bil-metodu ta' referenza anke wara li tkun ġiet ivverifikata l-ekwivalenza, fir-rapport analitiku jrid jissemma' l-metodu ta' analiżi għad-determinazzjoni tal-proteina mhux raffinata.

D. DETERMINAZZJONI TA' UREA

1. Għan u skop

Dan il-metodu jagħmilha possibbli li jiġi stabbilit il-livell ta' urea fl-għalf.

2. Prinċipju

Il-kampjun jiġi sospiż fl-ilma b'aġent li jiċċara. Is-sospensjoni tiġi filtrata. Il-kontenut tal-urea tal-filtrat jiġi stabbilit wara ż-żieda ta' 4-dimethylaminobenzaldehyde (4-DMAB) billi titkejjel id-densità ottika f'wavelength ta' 420 nm.

3. Reaġenti

3.1. Soluzzjoni ta' 4-dimethylaminobenzaldehyde: dewweb 1,6 g ta' 4-DMAB f'100 ml ta' 96 % etanol u żid 10 ml aċidu idrokloriku ((ρ201,19 g/ml). Dan ir-reaġent iżomm għal perjodu massimu ta' ġimagħtejn.

3.2. Soluzzjoni Carrez I: fl-ilma dewweb 21,9 g zinc acetate, Zn(CH3COO)2 2H2O u 3 g aċidu aċetiku inġazzat. Żid għal 100 ml bl-ilma.

3.3. Soluzzjoni Carrez II: dewweb fl-ilma 10,6 g potassium ferrocyanide, K4 Fe (CN)6 3H2O. Żid għal 100 ml bl-ilma.

3.4. Karbonju attiv li ma jassorbix l-urea (irid jiġi vverifikat).

3.5. 0,1 % soluzzjoni (w/v) ta' urea.

4. Apparat

4.1. Mixer (tazza): bejn wieħed u ieħor 35 sa 40 rpm.

4.2. Test tubes: 160 × 16 mm b'tappijiet tal-ħġieġ mitħun.

4.3. Spettrofotometru.

5. Proċedura

5.1. Analiżi tal-kampjun

Iżen 2 g tal-kampjun sal-eqreb mg u qiegħed f'kunjett volumetriku ta' 500 ml 1g karbonju attiv(3.4). Żid 400 ml ilma u 5 ml ta' soluzzjoni Carrez I (3.2) u ħawwad għal madwar 30 sekonda u żid 5 ml ta' soluzzjoni Carrez II (3.3). Ħawwad għal tletin minuta fit-tazza. Żid sal-volum bl-ilma, ħawwad u ffiltra.

Neħħi 5 ml tal-filtrati trasparenti bla kulur, qiegħed f'test tubes b'tappijiet tal-ħġieġ mitħun, żid 5 ml ta' soluzzjoni 4-DMAB (3.1) u ħawwad. Qiegħed it-tubi f'banju bl-ilma sħun f'temperatura ta' 20 oC (+/- 4 oC). Wara ħmistax-il minuta kejjel id-densità ottika tas-soluzzjoni tal-kampjun bl-ispettrofotometru f'420 nm. Qabbel is-soluzzjoni tat-test blank tar-reaġenti.

5.2. Kurva ta' kalibrar

Neħħi volumi ta' 1, 2, 4, 5 u 10 ml tas-soluzzjoni tal-urea (3.5), qiegħed f'kunjetti volumettriċi ta' 100 ml u żid sal-volum bl-ilma. Neħħi 5 ml minn kull soluzzjoni, żid 5 ml ta' soluzzjoni ta' 4-DMAB (3.1) f'kull wieħed minnhom, omoġenizza u kejjel id-densità ottika kif murija fuq meta mqabbla mas-soluzzjoni ta' kontroll li jkun fiha 5 ml ta' 4-DMAB u 5 ml ilma ħieles mill-urea. Ipplottja l-kurva ta' kalibrar.

6. Kalkolu tar-riżultati

Stabbilixxi l-ammont ta' urea fil-kampjun permezz tal-kurva ta' kalibrar.

Esprimi r-riżultat bħala perċentwal tal-kampjun.

7. Osservazzjonijiet

7.1. Fil-każ ta' kontenuti ta' urea li jaqbżu t-3 %, naqqas il-kampjun sa 1 g jew żid is-soluzzjoni oriġinali bl-ilma sabiex ma jkunx hemm aktar minn 50 mg urea f'500 ml.

7.2. Fil-każ ta' kontenuti baxxi ta' urea, żid il-kampjun sakemm il-filtrat jibqa' trasparenti u bla kulur.

7.3. Jekk il-kampjun ikun fih komponenti nitroġeni sempliċi bħal ma huma amino acids, id-densità ottika għandha titkejjel f'435 nm.

E. DETERMINAZZJONI TA' BAŻIJIET VOLATILI TAN-NITROĠENU

I. BIL-MIKRODIFFUŻJONI

1. Għan u Skop

Dan il-metodu jagħmilha possibbli li jiġi stabbilit il-kontenut ta' bażijiet volatili tan-nitroġenu, imfissra bħala ammonja, fl-għalf.

2. Prinċipju

Il-kampjun huwa estratt bl-ilma u s-soluzzjoni kjarifikata u ffiltrata. Il-bażijiet volatili tan-nitroġenu huma spustjati bil-mikrodiffużjoni bl-użu ta' soluzzjoni ta' karbonat tal-potassju, miġburin f'soluzzjoni ta' aċidu boriku u titrat b'aċidu sulfuriku.

3. Reaġenti

3.1. 20 % soluzzjoni (w/v) ta' trichloroacetic acid.

3.2. L-indikatur: dewweb 33 mg bromokresol aħdar u 65 mg metil aħmar f'100 ml 95 %-96 % (v/v) etanol.

3.3. Is-soluzzjoni tal-aċidu boriku: f'kunjett iggradat ta' 1 l dewweb 10g aċidu boriku f'200 ml ta' 95 %-96 % (v/v) etanol u 700 ml ilma. Żid 10 ml tal-indikatur (3.2.). Ħallat u, jekk neċessarju, aġġusta l-kulur tas-soluzzjoni għal aħmar ċar billi tiżdied soluzzjoni ta' idrossidu tas-sodju. 1 ml ta' din is-soluzzjoni tiffissa massimu ta' 300 μg ta' NH3.

3.4. Soluzzjoni saturata tal-karbonat tal-potassju: dewweb 100 g karbonat tal-potassju f'100 ml ilma jagħli. Ħallih jiksaħ, iffiltra.

3.5. Aċidu sulfuriku 0,01 mol/litru.

4. Apparat

4.1. Mixer (tazza): bejn wieħed u ieħor 35 sa 40 r.p.m.

4.2. Ċelloli tal-ħġieġ jew tal-plastik Conway (ara t-tpinġija).

4.3. Mikroburetti ggradati f'1/100 ml.

5. Proċedura

Iżen 10 g tal-kampjun sal-eqreb 1 mg u qiegħed ma' 100 ml ilma f'kunjett iggradat ta' 200 ml. Ħallat fit-tazza għal 30 minuta. Żid 50 ml ta' soluzzjoni ta' trichloroacetic acid (3.1), żid sal-volum bl-ilma, ħawwad bis-saħħa u ffiltra minn filtru mmewweġ.

Bl-użu ta' pipetta, introduċi 1 ml soluzzjoni ta' aċidu boriku (3.3) fil-parti ċentrali taċ-ċellola Conway u 1 ml tal-kampjun iffiltrat fil-parti ta' fuq taċ-ċellola. għatti parzjalment bl-għatu bix-xaħam. Ferra' 1 ml tas-soluzzjoni tal-karbonat tal-potassju saturat (3.4) malajr fil-parti ta' fuq u agħlaq l-għatu sabiex iċ-ċellola tkun issiġillata kontra d-dħul tal-arja. Dawwar iċ-ċellola b'attenzjoni fi pjan orizzontali sabiex jitħalltu ż-żewġ reaġenti. Ħalliha inkubata għal mill-inqas erba' sigħat f'temperatura ambjentali jew għal siegħa f'40 oC.

Bl-użu ta' mikroburetta (4.3), ittitra l-bażijiet volatili fis-soluzzjoni tal-aċidu boriku bl-aċidu sulfuriku (3.5).

Wettaq test blank bl-użu tal-istess proċedura imma mingħajr kampjun li għandu jiġi analizzat.

6. Kalkolu tar-riżultati

1 ml ta' H2SO40,01 mol/litru jikkorrispondi għal 0,34 mg ammonja.

Esprimi r-riżultat bħala perċentwal tal-kampjun.

Ripetibbiltà

Id-differenza bejn ir-riżultati ta' żewġ determinazzjonijiet paralleli mwettqa fuq l-istess kampjun m'għandhiex tkun aktar minn:

— 10 %, f'valur relattiv, għal kontenut tal-ammonja ta' inqas minn 1,0 %;

— 0,1 %, f'valur assolut, għal kontenuti tal-ammonja ta' 1,0 % jew iktar.

7. Osservazzjoni

Jekk il-kontenut tal-ammonja tal-kampjun ikun aktar minn 0,6 %, iddilwixxi l-filtrat inizjali.

CONWAY CELL

Scale 1/1

II. BID-DISTILLAZZJONI

1. Għan u Skop

Dan il-metodu jagħmilha possibbli li jiġi determinat il-kontenut ta' bażijiet volatili tan-nitroġenu, imfisser bħala ammonja, f'ħut mitħun li ma jkun fih prattikament ebda urea. Huwa applikabbli biss għal kontenuti tal-ammonja ta' inqas minn 0,25 %.

2. Prinċipju

Il-kampjun huwa estratt bl-ilma u s-soluzzjoni kjarifikata u ffiltrata. Il-bażijiet volatili tan-nitroġenu huma spustjati fil-punt ta' togħlija billi jiżdied l-ossidu tal-manjeżju u miġbura fi kwantità speċifika ta' aċidu sulfuriku, li l-eċċess tiegħu huwa titrat lura b'soluzzjoni ta' idrossidu tas-sodju.

3. Reaġenti

3.1. 20 % soluzzjoni (w/v) ta' trichloroacetic acid.

3.2. Ossidu tal-manjeżju.

3.3. Emulsjoni kontra r-ragħwa (eż. silicone).

3.4. Aċidu sulfuriku 0,05 mol/litru.

3.5. Soluzzjoni ta' idrossidu tas-sodju 0,1 mol/litru.

3.6. 0,3 % (w/v) soluzzjoni tal-metil aħmar f'95 %-96 % (v/v) etanol.

4. Apparat

4.1. Mixer (tazza): bejn wieħed u ieħor 35 sa 40 r.p.m.

4.2. Apparat ta' distillazzjoni tat-tip Kjeldahl.

5. Proċedura

Iżen 10 g tal-kampjun sal-eqreb 1 mg u qiegħed ma' 100 ml ilma f'kunjett iggradat ta' 200 ml. Ħallat fit-tazza għal 30 minuta. Żid 50 ml ta' soluzzjoni ta' trichloroacetic acid (3.1), żid sal-volum bl-ilma, ħawwad bis-saħħa u ffiltra minn filtru mmewweġ.

Ħu kwantità ta' filtrat ċar xieraq għall-kontenut preżunt ta' bażijiet volatili tan-nitroġenu (100ml huwa normalment xieraq). Iddilwixxi sa 200 ml u żid 2 ossidu tal-manjeżju (3.2) u ftit qtar ta' emulsjoni li ma tagħmilx ragħwa (3.3). Is-soluzzjoni għandha tkun alkalina għal karta litmus; inkella żid ftit ossidu tal-manjeżju (3.2). Kompli skont 5.2 u 5.3 tal-metodu tal-analiżi għad-determinazzjoni tal-kontenut tal-proteina mhux raffinata (Parti C ta' dan l-Anness).

Wettaq test blank bl-użu tal-istess proċedura imma mingħajr kampjun li għandu jiġi analizzat.

6. Kalkolu tar-riżultati

1 ml ta' H2SO40,05 mol/litru jikkorrispondi għal 1,7 mg ammonja.

Esprimi r-riżultat bħala perċentwal tal-kampjun.

Ripetibbiltà

Id-differenza bejn ir-riżultati ta' żewġ determinazzjonijiet paralleli mwettqa fuq l-istess kampjun m'għandhiex tkun aktar minn, f'valur relattiv, 10 % ammonja.

F. DETERMIMAZZJONI TA' AMINO ACIDS (BARRA TRYPTOPHAN)

1. Għan u skop

Dan il-metodu jagħmilha possibbli li jiġu determinati l-amino acids ħielsa (sintetiċi u naturali) u totali (marbutin b'peptides u ħielsa) fl-għalf, bl-użu ta' analizzatur tal-amino acid. Dan japplika għall-amino acids li ġejjin: cycs(e)ine, methionine, lysine, threonine, alanine, arginine, aspartic acid, glutamic acid, glycine, histidne, isoleucine, leucine, phenylalanine, proline, serine, tyrosine u valine.

Il-metodu ma jiddistingwix bejn l-imluħa tal-amino acids u ma jistax jagħmel distinzjoni bejn il-forom D u L tal-amino acids. M'huwiex validu għad-determinazzjoni ta' analogi ta' tryptophan jew hydroxy ta' amino acids.

2. Prinċipju

2.1. Amino acids ħielsa

L-amino acids ħielsa jinħarġu b'aċidu idrokloriku dilwit. Makromolekuli nitroġeniċi koestratti jiġu ppreċipitati bis-sulfosalicylic acid u jitneħħew billi jiġu ffiltrati. Is-soluzzjoni ffiltrata tiġi aġġustata għal pH 2,20. L-amino acids jiġu sseparati bi kromatografija ta' skambju tal-jonji u jiġu ddeterminati permezz ta' reazzjoni man-ninhydrin b'ditezzjoni fotometrika f'570 nm.

2.2. Amino acids totali

Il-proċedura magħżula tiddependi fuq l-amino acids li jkunu qegħdin jiġu investigati. Is-Cyst(e)ine u l-methionine għandhom jiġu ossidizzati għal cysteic acid u methionine sulphone rispettivament qabel ma ssir l-idroliżi. It-tyrosine għandu jiġi ddeterminat f'hydrolysates ta' kampjuni mhux ossidizzati. L-amino acids l-oħra kollha li huma mniżżlin fil-paragrafu 1 jistgħu jiġu ddeterminati kemm fil-kampjun ossidizzat kif ukoll f'dak li mhuwiex ossidizzat.

L-ossidizzazzjoni ssir f'0 oC b'taħlita ta' performic acid/phenol. Ir-reaġent li jkun fadal jiġi dekompost b'sodium disulphate. Il-kampjun ossidizzat jew mhux ossidizzat jiġi idrolizzat bl-aċidu idrokloriku (3.20) għal 23 siegħa. Il-hydrolysate jiġi aġġustat għal pH 2,20. L-amino acids jiġu sseparati bi kromatografija ta' skambju tal-jonji u jiġu ddeterminati permezz ta' reazzjoni man-ninhydrin b'ditezzjoni fotometrika f'570 nm (440 nm għall-proline).

3. Reaġenti

Għandu jintuża ilma ddistillat darbtejn jew ilma ta' kwalità ekwivalenti (konduttività < 10 μS).

3.1. Hydrogen peroxide, w (w/w) = 30 %.

3.2. Formic acid, w (w/w) = 98 – 100 %.

3.3. Phenol.

3.4. Sodium disulphite.

3.5. Idrossidu tas-sodju.

3.6. 5-Sulfosalicylic acid dihydrate.

3.7. Aċidu idrokloriku, densità bejn wieħed u ieħor 1,18 g/ml.

3.8. tri-Sodium citrate dihydrate.

3.9. 2,2'-Thiodiethanol (thiodiglycol).

3.10. Sodium chloride.

3.11. Ninhydrin.

3.12. Petroleum ħafif, jiftaħ jagħli bejn 40 – 60 oC.

3.13. Norleucine, jew komponent ieħor xieraq għall-użu bħala standard intern.

3.14. Gass tan-nitroġenu (< 10 ppm ossiġnu).

3.15. 1-Octanol.

3.16. Amino acids.

3.16.1. Sustanzi standard imniżżlin fil-paragrafu 1. Komponenti puri li ma jkunx fihom ilma tal-kristallizzazzjoni. Nixxef taħt vakwu fuq P2O5 jew H2SO4 għal ġimgħa (1) qabel l-użu.

3.16.2. Cysteic acid.

3.16.3. Methionine sulphone.

3.17. Soluzzjoni tal-idrossidu tas-sodju, c = 7,5 mol/l: Dewweb 300 g NaOH (3.5) fl-ilma u imla sakemm ikollok 1 l.

3.18. Soluzzjoni tal-idrossidu tas-sodju, c = 1 mol/l: Dewweb 40 g NaOH (3.5) fl-ilma u imla sakemm ikollok 1 l.

3.19. Soluzzjoni ta' Formic acid-phenol: Ħallat 889 g formic acid (3.2) ma' 111 g ilma u żid 4,73 g phenol (3.3).

3.20. Taħlita ta' hydrolysis, c = 6 mol HCl/l li jkun fih 1 g phenol/l: Żid 1 g phenol (3.3) sa 492 ml HCl (3.7) u żid bl-ilma sakemm ikollok 1 l.

3.21. Taħlita għall-estrazzjoni, c = 0,1 mol HCl/l li jkun fiha 2 % thiodiglycol: Ħu 8,2 ml HCl (3.7), żid bejn wieħed u ieħor 900 ml ilma, żid 20 ml thiodiglycol (3.9) u żid bl-ilma sakemm ikollok 1 l, (tħallatx 3.7 u 3.9 direttament).

3.22. 5-Sulfosalicylic acid, ß = 6 %: Dewweb 60 g 5-sulfosalicylic acid (3.6) fl-ilma u imla sakemm ikollok 1 l.

3.23. Taħlita għall-ossidizzazzjoni (Performic acid-phenol): Ħallat 0,5 ml hydrogen peroxide (3.1) ma' 4,5 ml soluzzjoni ta' formic acid-phenol (3.19) f'tazza żgħira. Poġġi f'inkubatur f'temperatura ta' bejn 20-30 oC għal madwar siegħa (1hr) sabiex tifforma l-performic acid, imbagħad kessaħ f'banju tal-ilma bis-silġ (15-il minuta) qabel ma żżid mal-kampjun. Attenzjoni: Evita l-kuntatt mal-ġilda u ilbes ilbies protettiv.

3.24. Citrate buffer, c = 0,2 mol Na+/l, pH 2,20: Dewweb 19,61 g sodium citrate (3.8), 5 ml thiodiglycol (3.9), 1 g phenol (3.3) u 16,50 ml HCl (3.7) f'bejn wieħed u ieħor 800 ml ilma. Aġġusta l-pH għal 2,20. Żid sa 1 l bl-ilma.

3.25. Elution buffers, ippreparati skont il-kundizzjonijiet tal-analizzatur użat (4.9).

3.26. Reaġent tan-ninhydrin, ippreparat skont il-kundizzjonijiet tal-analizzatur użat (4.9).

3.27. Soluzzjonijiet standard tal-amino acids. Dawn is-soluzzjonijiet għandhom jitpoġġew taħt temperatura ta' 5 oC.

3.27.1. Soluzzjoni standard ta' amino acids (3.16.1). c = 2,5 μmol/ml minn kull wieħed fl-aċidu idrokloriku. Jista' jinkiseb kummerċjalment

3.27.2. Soluzzjoni stokk standard ta' cysteic acid u methionine sulphone, c = 1,25 μmol/ml. Dewweb 0,2115 g cysteic acid (3.16.2) u 0,2265 g methionine sulphone (3.16.3) f'citrate buffer (3.24) f'kunjett iggradat tal-1 l u imla sal-marka bis-citrate buffer. Aħżnu f'temperatura taħt il-5 oC għal mhux aktar minn 12-il xahar. Din is-soluzzjoni ma tinużax jekk is-soluzjoni standard (3.27.1) ikun fiha cysteic acid u methionine sulphone.

3.27.3. Soluzzjoni standard tal-istandard intern eż. norleucine, C = 20 μmol/ml. Dewweb 0,6560 g norleucine (3.13) f'citrate buffer (3.24) f'kunjett iggradat u imla sa 250 ml bis-citrate buffer. Aħżnu f'temperatura taħt il-5 oC għal mhux aktar minn 6 xhur.

3.27.4. Soluzzjoni ta' kalibrar ta' amino acids standard biex jintużaw ma' hydrolysates, c = 5nmol/50μl cysteic acid u methionine sulphone u c = 10 nmml/50 μl tal-amino acids l-oħra. Dewweb 2,2 g sodium chloride (3.10) f'tazza ta' 100 ml ma' 30 ml citrate buffer (3.24). Żid 4,00 ml soluzzjoni standard tal-amino acids (3.27.1), 4,00 ml soluzzjoni standard cysteic acid u methionine sulphone (3.27.2) u 0,50 ml soluzzjoni stokk standard tal-istandard intern (3.27.3) jekk intuża. Aġġusta l-pH għal 2,20 bis-idrossidu tas-sodju (3.18). Ittrasferixxi kwantittivament f'kunjett iggradat ta' 50ml u imla sal-marka bis-citrate buffer (3.24) u ħawwad. Aħżnu f'temperatura taħt il-5 oC għal mhux aktar minn 3 xhur. Ara wkoll l-osservazzjonijiet 9.1

3.27.5. Soluzzjoni ta' kalibrar tal-amino acids standard għall-użu mal-hydrolysates ippreparati skont il-paragrafu 5.3.3.1. u għall-użu mal-estratti (5.2). Is-soluzzjoni ta' kalibrar tiġi ppreparata skont 3.27.4 mingħajr sodium chloride. Aħżnu f'temperatura taħt il-5 oC għal mhux aktar minn 3 xhur.

4. Apparat

4.1. Kunjett bil-qiegħ tond ta' 100 jew 250 ml li għandu reflux condenser imwaħħal miegħu.

4.2. Kunjett tal-ħġieġ borosilicate 100 ml bit-tapp bil-kamin b'kisja ta' gomma/teflon (eż. Duran, Schott) sabiex jintuża fil-forn.

4.3. Forn b'ventilazzjoni sfurzata u regolatur tat-temperatura bi preċiżjoni aqwa minn + 2 oC.

4.4. miter tal-pH (tliet postijiet deċimali).

4.5. Filtru tal-membrana (0,22 μm).

4.6. Magna ċentrifuga.

4.7. Evaporatur tat-tip rotary vacuum.

4.8. Shaker mekkaniku jew stirrer manjetika.

4.9. Analizzatur tal-amino acids jew apparat HPLC b'kolonna għall-iskambju tal-jonji, tagħmir għan-ninhydrin, post column derivatization u ditettur fotometriku. Il-kolonna timtela b'sulfonated polystyrene resins li huma kapaċi li jisseparaw l-amino acidsi minn xulxin u minn materjali li huma ninhydrin-positive. Iċ-ċirkolazzjoni fit-tubi tal-buffer u tan-ninhydrin hija pprovduta minn pompi li għandhom stabilità ta' ċirkolazzoni ta' ±0,5 % fil-perjodu li jkopri kemm it-test tal-kalibrar standard kif ukoll l-analiżi tal-kampjun. B'xi ftit analizzatturi tal-aċidu amminiku, jistgħu jintużaw proċeduri li fihom, il-hydrolysate għandu konċentrazzjoni ta' sodju ta' c = 0,8 mol/l u li jkun fih il-formic acid li jifdal mill-istadju tal-ossidazzjoni. Oħrajn ma jagħtux separazzjoni sodisfaċenti ta' ċerti amino acidsi jekk il-hydrolysate ikun fih wisq formic acid u/jew konċentrazzjonijiet għoljin ta' sodium ion. F'dan il-każ il-volum ta' aċidu jitnaqqas permezz ta' evaporazzjoni għal bejn wieħed u ieħor 5 ml wara l-idroliżi u qabel l-aġġustament tal-pH. L-evaporazzjoni għandha ssir f'vakwu f'temperatura massima ta' 40 oC.

5. Proċedura

5.1. Preparazzjoni tal-kampjun

Il-kampjun jintaħan biex jgħaddi minn passatur b'malji ta' 0,5 mm. Kampjuni bi kwantità għolja ta' umdità jridu jew jitnixxfu bl-arja f'temperatura li ma tkunx aktar minn 50 oC jew jitnixxfu bil-friża qabel ma jintaħnu. Kampjuni b'kontenut għoli ta' xaħam għandhom jiġu estratti b'żejt ħafif mhux raffinat (3.12) qabel ma jintaħnu.

5.2. Determinazzjoni ta' Amino Acids Ħielsa fl-għalf u Taħlit li jkun sar minn qabel

Iżen sal-eqreb 0,2 mg ammont xieraq (1-5 g) tal-kampjun ippreparat (5.1), f'kunjett koniku u żid 100,0 ml mit-taħlita tal-estrazzjoni (3.21). Ħawwad it-taħlita għal 60 minuta bl-użu ta' shaker mekkaniku jew stirrer manjetiku (4.8). Ħalli s-sediment joqgħod u itfa' bil-pipetta 10,0 mis-supernatant solution f'tazza ta' 100 ml.

Żid 5,0 ml soluzzjoni ta' sulfosalicylic acid (3.22), mat-taħwid u kompli ħawwad bl-għajnuna ta' stirrer manjetika għal 5 minuti. Iffiltra jew iċċentrifuga s-supernatant sabiex jitneħħa kull preċipitat. Qiegħed 10,0 ml mis-soluzzjoni li tirriżulta f'tazza ta' 100 ml u aġġusta l-pH għal 2,20 bl-użu ta' soluzzjoni ta' idrossidu tas-sodju (3.18), ittrasferixxi għal kunjett volumetriku ta' volum xieraq bl-użu ta' citrate buffer (3.24), u imla sal-marka bil-buffer solution (3.24).

Jekk qiegħed jintuża standard intern, żid 1,00 ml mill-istandard intern (3.27.3) għal kull 100 ml soluzzjoni finali u imla sal-marka bil-buffer solution (3.24).

Ipproċedi għal fażi tal-kromatografija skont il-paragrafu 5.4.

Jekk l-estratti m'humiex qegħdin jiġu eżaminati, għandhom jinħażnu taħt il-5 oC.

5.3. Determinazzjoni tal-Amino Acids Totali

5.3.1. Ossidazzjoni

Iżen sal-eqreb 0,2 mg minn 0,1 sa 1 g mill-kampjun ippreparat (5.1) fi:

— kunjett bil-qiegħ tond ta' 100 ml (4.1) għall-idroliżi miftuħa (5.3.2.3) jew,

— kunjett ta' 250 ml bil-qiegħ tond (4.1) jekk hi meħtieġa konċentrazzjoni baxxa ta' sodju (5.3.3.1) jew,

— kunjett ta' 100 ml b'tapp bil-kamin (4.2), (għall-idroliżi magħluqa 5.3.2.4).

Il-porzjon tal-kampjun miżun għandu jkollu kontenut ta' nitroġenu ta' bejn wieħed u ieħor 10 mg u umdità ta' mhux aktar minn 100 mg.

Qiegħed il-kunjett/flixkun f'banju ilma bis-silġ u kessaħ sa 0 oC, żid 5 ml mit-taħlita ta' ossidazzjoni (3.23) u ħawwad bi spatula tal-ħġieġ bil-ponta mgħawġa. Issiġilla l-kunjett/flixkun li fih l-ispatula b'rita li ma jgħaddix arja minnha, qiegħed il-banju bl-ilma bis-silġ li fih ir-reċipjent issiġillat fi friġġ f'temperatura ta' 0 oC u ħalli għal 16-il siegħa. Wara 16-il siegħa neħħi mill-friġġ u ddekomponi r-reaġent eċċessiv tal-ossidazzjoni biż-żieda ta' 0,84 g sodium disulphite (3.4).

Ipproċedi għal 5.3.2.1.

5.3.2. Idroliżi

5.3.2.1. Idroliżi ta' kampjuni ossidizzati

Mal-kampun ossidizzat ippreparat skont 5.3.1 żid 25 ml taħlita ta' idroliżi (3.20) u oqgħod attent li tlaħlaħ ir-residwu tal-kampjun li jeħel mal-ġnub tar-reċipjent u tal-ispatula.

Skont il-proċedura ta' idroliżi li qiegħda tintuża, kompli skont 5.3.2.3 jew 5.3.2.4.

5.3.2.2. Idroliżi ta' kampjuni li m'humiex ossidizzati

Iżen f'kunjett bil-qiegħ tond ta' 100 ml jew 250 ml (4.1) jew kunjett ta' 100 ml bit-tapp bil-kamin (4.2), sal-eqreb 0,2 mg, minn0,1 sa 1 g tal-kampjun ippreparat (5.1). Il-porzjon miżun tal-kampjun għandu jkollu kontenut ta' nitroġenu ta' bejn wieħed u ieħor 10 mg. B'attenzjoni żid 25 ml tat-taħlita tal-idroliżi (3.20) u ħallat mal-kampjun.. Kompli skont 5.3.2.3 jew 5.3.2.4.

5.3.2.3. Idroliżi miftuħa

Żid 3 żibeġ tal-ħġieġ mat-taħlita fil-kunjett (ippreparat skont 5.3.2.1 jew 5.3.2.2) u għalli kontinwament taħt reflux għal 23 siegħa. Meta titlesta l-idroliżi, aħsel il-kondensatur b'5 ml citrate buffer (3.24). Skonnettja l-kunjett u kessħu f'banju ta' silġ.

Kompli skont 5.3.3.

5.3.2.4. Idroliżi magħluqa

Poġġi l-kunjett li jkun fih it-taħlita ppreparata f'konformità ma' 5.3.2.1 jew 5.3.2.2 f'forn (4.3) f'temperatura ta' 110 oĊ. Waqt l-ewwel siegħa sabiex tipprevjeni milli tiżdied il-pressjoni (minħabba l-evoluzzjoni ta' sustanzi li fihom il-gass) u sabiex tipprevjeni xi splużjoni, poġġi t-tapp bil-kamin fuq ir-reċipjent. Tagħlaqx ir-reċipjent bit-tapp. Wara siegħa, agħlaq ir-reċipjent bit-tapp u ħallih fil-forn (4.3) għal 23 siegħa. Meta titlesta l-idroliżi, neħħi l-kunjett mill-forn, iftaħ it-tapp tal-kunjett b'attenzjoni u poġġi l-kunjett f'banju ta' ilma bis-silġ. Ħallih jiksaħ.

Skont il-proċedura għall-aġġustament tal-pH (5.3.3), ittrasferixxi kwantitattivament il-kontenuti tal-kunjett f'tazza ta' 250 ml jew kunjett ta' 250 ml bil-qiegħ tond bl-użu ta' citrate buffer (3.24).

Kompli skont 5.3.3.

5.3.3. Aġġustament tal-pH

Skont it-tolleranza tas-sodju tal-analizzatur tal-amino acids (4.9), kompli skont 5.3.3.1 jew 5.3.3.2 għall-aġġustament tal-pH.

5.3.3.1. Għal Sistemi Kromatografiċi (4.9) li jeħtieġu konċentrazzjoni baxxa tas-sodju:

Huwa rrakkomandat li tintuża soluzzjoni stokk standard interna (3.27.3) meta jintużaw l-analizzaturi tal-amino acids li jeħtieġu konċentrazzjoni baxxa tas-sodju (meta l-volum tal-aċidu jkollu jitnaqqas).

F'dan il-każ, żid 2,00 ml mis-soluzzjoni stokk standard interna (3.2-7.3) mal-hydrolysate qabel l-evaporazzjoni.

Żid 2 qatriet 1-octanol (3.15) mal-hydrolysate miksub f'konformità mal-paragrafu 5.3.2.3 jew 5.3.2.4.

Bl-użu ta' evaporatur rotanti (4.7) naqqas il-volum sa 5-10 ml f'vakwu f'temperatura ta' 40 oC. Jekk il-volum aċċidentalment jitnaqqas għal inqas minn 5 ml il-hydrolysate għandu jintrema u l-analiżi terġa' tibda.

Aġġusta l-pH għal 2,20 bis-soluzzjoni ta' idrossidu tas-sodju (3.18) u kompli għall-paragrafu 5.3.4.

5.3.3.2. Għall-Analizzaturi ta' Amino Acids l-oħrajn kollha (4.9)

Ħu l-hydrolysates miksuba f'konformità ma' 5.3.2.3 jew 5.3.2.4 u nnewtralizzahom parzjalment billi żżid filwaqt li tħawwad b'attenzjoni, 17-il ml soluzzjoni tas-idrossidu tas-sodju (3.17) filwaqt li tiżgura li t-temperatura tinżamm taħt l-40 oC.

Aġġusta l-pH għal 2,20 f'temperatura ambjentali bl-użu tas-soluzzjoni tas-idrossidu tas-sodju (3.17) u finalment soluzzjoni ta' idrossidu tas-sodju (3.18). Kompli għal 5.3.4.

5.3.4. Kampjun ta' soluzzjoni għall-kromatografija

Ittrasferixxi kwantittivament il-hydrolysate bil-pH aġġustat (5.3.3.1 jew 5.3.3.2) bis-citrate buffer (3.24) f'kunjett iggradat ta' 200 ml, u imla sal-marka bil-buffer (3.24).

Jekk ma ntużax diġà standard intern, żid 2,00 ml standard intern (3.27.3) u imla sal-marka bis-citrate buffer (3.24). Ħawwad sew.

Kompli għall-istadju tal-kromatografija (5.4).

Jekk il-kampjuni tas-soluzzjonijiet ma jkunux sejrin jiġu eżaminati dakinhar stess għandhom jinħażnu taħt il-5 oC.

5.4. Kromatografija

Qabel il-kromatografija ġib l-estratt (5.2) jew tal-hydrolysate (5.3.4) għal temperatura ambjentali. Ħawwad it-taħlita u ffiltra ammont xieraq minn filtru tal-membrana ta' 0,22 μm (4.5). Is-soluzzjoni ċara li tirriżulta tiġi soġġetta għal kromatografija ta' skambju tal-jonji bl-użu ta' analizzatur tal-amino acid (4.9).

L-injezzjoni tista' ssir b'mod manwali jew awtomatiku. Huwa importanti li tiżdied l-istess kwantità tas-soluzzjoni ± 0,5 % mal-kolonna għall-analiżi tal-istandards u kampjuni ħlief meta jintuża standard intern, u li l-proporzjonijiet ta' sodju: amino acid fis-soluzzjonijiet standard u kampjuni huma simili kemm jista' jkun.

B'mod ġenerali, il-frekwenza tal-provi tal-kalibrar tiddependi fuq l-istabilità tar-reaġent tan-ninhydrin u s-sistema analitika. L-istandard jew il-kampjun jiġi dilwit bis-citrate buffer (3.24) sabiex jagħti erja tal-ogħla livell tal-istandard ta' 30-200 % tal-erja tal-ogħla livell tal-kampjun tal-amino acid.

Il-kromatografija tal-amino acids tvarja ftit skont it-tip tal-analizzatur u r-raża użati. Is-sistema magħżula għandha tkun kapaċi tissepara l-amino acids minn xulxin u mill-materjali li huma pożittivi fin-ninhydrin. Fil-medda tal-operazzjoni, is-sistema kromatografika għandha tagħti rispons lineari għat-tibdil fl-ammonti ta' amino acids miżjudin mal-kolonna.

Waqt l-istadju tal-kromatografija japplikaw il-proporzjonijiet tal-inqas: l-ogħla livell imsemmija hawn taħt, meta tiġi analizzata soluzzjoni ekwimolari (tal-amino acids li qegħdin jiġu stabbiliti). Is-soluzzjoni ekwimolari għandu jkollha mill-inqas 30 % tat-tagħbija massima ta' kull amino acid li jista' jitkejjel amino acid (4.9).

Għas-separazzjoni tat-threonine-serine, il-proporzjon tal-inqas:l-ogħla livell minn żewġ amino acids li huma overlapping fuq il-kromatogramma ma għandux ikun aktar minn 2:10 (jekk jiġu ddeterminati biss is-cyst(e)ine, methionine, threonine u lysine, separazzjoni insuffiċjenti mill-ogħla livelli (qċaċet) qrib xulxin tinfluwenza d-determinazzjoni b'mod ħażin). għall-amino acids l-oħrajn kollha, is-separazzjoni għandha tkun aħjar minn 1:10.

Is-sistema għandha tiżgura li l-lysine huwa sseparat mill-“lysine artifacts” u ornithine.

6. Kalkolu tar-riżultati

L-erja tal-kampjun u l-ogħla livelli standard jitkejlu għal kull amino acid individwali u jiġi kkalkulat l-ammont (X), fi g amino acid għal kull kg tal-kampjun.

Jekk jintuża standard intern immultiplika bi:

A = erja tal-ogħla livell, hydrolysate jew estratt

B = erja tal-ogħla livell, soluzzjoni standard ta' kalibrar

C = erja tal-ogħla livell, standard intern f'hydrolysate jew estratt

D = erja tal-ogħla livell, standard intern, soluzzjoni ta' kalibrar standard

M = piż molekulari tal-amino acid li qiegħed jiġi ddeterminat

c = konċentrazzjoni ta' standard f'μmol/ml

m = piż tal-kampjun (g) (ikkoreġut għall-piż oriġinali jekk huwa mnixxef jew bix-xaħam imneħħi)

V = ml hydrolysate totali (5.3.4) jew kalkolu f'ml tal-volum tal-estratt totali dilwit (6.1)

Kemm is-cystine kif ukoll is-cysteine t-tnejn huma ddeterminati bħala cicteic acid fil-hydrolysates ta' kampjun ossidizzat, iżda huma kkalkulati bħala cystine (C6H12N2O4S2, M 240,30 g/mol) billi jintuża M 120,15 g/mol (= 0,5 x 240,30 g/mol).

Il-methionine huwa ddeterminat bħala methionine sulphone f'hydrolysates ta' kampjun ossidizzat iżda kkalkulat bħala methionine billi jintuża M tal-methionine: 149,21 g/mol.

Methionine ħieles miżjud huwa ddeterminat wara l-estrazzjoni bħala methionine, għall-kalkolu jintuża l-istess M.

6.1. Il-volum totali dilwit ta' estratti (F) għad-determinazzjoni ta' amino acids ħielsa (5.2) huwa kkalkulat kif ġej: V = volum ta' estratt finali

7. Evalwazzjoni tal-metodu

Il-metodu ġie ttestjat f'interparagun f'livell internazzjoni fl-1990 billi intużaw erba' tipi differenti ta' għalf (għalf tal-majjali mħallat, kompost tal-brojlers, konċentrazzjoni ta' proteini, taħlit minn qabel). Ir-riżultati, wara eliminazzjoni ta' dawk li jvarjaw ħafna, ta' devjazzjoni medja u standard huma mogħtija fit-tabelli f'dan il-punt:







Medji f'g/kg Materjal għar-referenza Amino Acid Threonine Cyst(e)ine Methionine Lysine Għalf tal-majjali mħallat 6,94 n = 15 3,01 n = 17 3,27 n = 17 9,55 n = 13 Kompost għall-brojlers 9,31 n = 16 3,92 n = 18 5,08 n = 18 13,93 n = 16 Konċentrat ta' proteini 22,32 n = 16 5,06 n = 17 12,01 n = 17 47,74 n = 15 Taħlit minn qabel 58,42 n = 16 — 90,21 n = 16 98,03 n = 16 n = Numru ta' laboratorji parteċipanti

7.1. Ripetibbiltà

Ir-ripetibilità mfissra bħala “Fi ħdan id-Devjazzjoni Standard tal-Laboratorju” tal-interparagun imsemmi hawn fuq hija mogħtija fit-tabella ta' hawn taħt:







Fi ħdan id-Devjazzjoni Standard tal-Laboratorju (Sr) fi g/kg Materjal għar-referenza Amino Acid Threonine Cyst(e)ine Methionine Lysine Għalf tal-majjali mħallat 0,13 n = 15 0,10 n = 17 0,11 n = 17 0,26 n = 13 Kompost għall-brojlers 0,20 n = 16 0,11 n = 18 0,16 n = 18 0,28 n = 16 Konċentrat ta' proteini 0,48 n = 16 0,13 n = 17 0,27 n = 17 0,99 n = 15 Taħlit minn qabel 1,30 n = 16 — 2,19 n = 16 2,06 n = 16 n = Numru ta' laboratorji parteċipanti







Koeffiċjent ta' Varjazzjoni ( %) għal Fi ħdan id-Devjazzjoni Standard tal-Laboratorju (Sr) Materjal għar-referenza Amino Acid Threonine Cyst(e)ine Methionine Lysine Għalf tal-majjali mħallat 1,9 n = 15 3,3 n = 17 3,4 n = 17 2,8 n = 13 Kompost għall-brojlers 2,1 n = 16 2,8 n = 18 3,1 n = 18 2,1 n = 16 Konċentrat ta' proteini 2,7 n = 16 2,6 n = 17 2,2 n = 17 2,4 n = 15 Taħlit minn qabel 2,2 n = 16 — 2,4 n = 16 2,1 n = 16 n = Numru ta' laboratorji parteċipanti

7.2 Riproduċibilità

Ir-riżultati għal bejn id-devjazzjoni standard tal-laboratorju mill-interparagun imsemmi hawn fuq huma mogħtija fit-tabella ta' hawn taħt:







Devjazzjoni Standard Bejn il-Laboratorji (SR) f'g/kg Materjal għar-referenza Amino Acid Threonine Cyst(e)ine Methionine Lysine Għalf tal-majjali mħallat 0,28 n = 15 0,30 n = 17 0,23 n = 17 0,30 n = 13 Kompost għall-brojlers 0,48 n = 16 0,34 n = 18 0,55 n = 18 0,75 n = 16 Konċentrat ta' proteini 0,85 n = 16 0,62 n = 17 1,57 n = 17 1,24 n = 15 Taħlit minn qabel 2,49 n = 16 — 6,20 n = 16 6,62 n = 16 n = Numru ta' laboratorji parteċipanti







Koeffiċjent ta' varjazzjoni ( %) għad-Devjazzjoni Standard Bejn il-Laboratorji (SR) Materjal għar-referenza Amino Acid Threonine Cyst(e)ine Methionine Lysine Għalf tal-majjali mħallat 4,1 n = 15 9,9 n = 17 7,0 n = 17 3,2 n = 13 Kompost għall-brojlers 5,2 n = 16 8,8 n = 18 10,9 n = 18 5,4 n = 16 Konċentrat ta' proteini 3,8 n = 16 12,3 n = 17 13,0 n = 17 3,0 n = 15 Taħlit minn qabel 4,3 n = 16 — 6,9 n = 16 6,7 n = 16 n = Numru ta' laboratorji parteċipanti

8. Użu ta' materjali għar-referenza

L-applikazzjoni korretta tal-metodu għandha tiġi vverifikata billi jsir kejl ripetut ta' materjali għar-referenza ċċertifikati meta huma disponibbli. Huwa rrakommandat kalibrar b'soluzzjoni ta' kalibrar ċċertifikata ta' amino acids.

9. Osservazzjonijiet

9.1. Minħabba differenzi bejn l-analizzaturi tal-amino acids il-konċentrazzjonijiet finali tas-soluzzjonijiet ta' kalibrar tal-amino acids standard (ara 3.27.4 u 3.27.5) u tal-hydrolysate (ara 5.3.4) għandhom jittieħdu bħala gwida. Ir-rispons lineari varju tal-apparat għandu jiġi ċċekkjat għall-amino acids kollha. Is-soluzzjoni standard tiġi dilwita bis-citrate buffer sabiex tagħti l-ogħla livelli f'nofs il-medda.

9.2. Fejn jintuża apparat ta' kromatografija b'likwidi ta' prestazzjoni għolja sabiex jiġu analizzati l-hydrolysates, il-kundizzjonijiet sperimentali għandhom jiġu ottimizzati f'konformità mar-rakkommandazzjonijiet tal-manifattur.

9.3. Billi jiġi applikat il-metodu għall-għalf li jkun fih aktar minn 1 % ta' chloride (konċentrat, għalf minerali, għalf supplimentari) l-istima tal-methionine tista' tirriżulta f'waħda baxxa u jkun jeħtieġ li jsir trattament speċjali.

G. DETERMINAZZJONI TA' TRYPTOPHAN

1. Għan u skop

Dan il-metodu jagħmel possibbli d-determinazzjoni tat-tripotofan totali u ħieles fl-għalf. Ma jagħmilx distinzjoni bejn il-forom D- u L-.

2. Prinċipju

Għad-determinazzjoni ta' tryptophan totali, il-kampjun jiġi idrolizzat f'kundizzjonijiet alkalini ma' soluzzjoni ta' barium hydroxide saturata u msaħħna sa 110 oC għal 20 siegħa. Wara jiżdied l-istandard ta' idroliżi interna.

Għad-determinazzjoni ta' tryptophan ħieles, il-kampjun huwa estratt taħt kundizzjonijiet aċidi ħfief fil-preżenza ta' standard intern.

It-tryptophan u l-istandard intern fil-hydrolysate jew fl-estratt huma determinati bl-HPLC b'ditezzjoni fluworexxenti.

3. Reaġenti

3.1. Irid jintuża ilma ddistillat darbtejn jew ilma ta' kwalità ekwivalenti (konduttività < 10 μS/cm).

3.2. Is-sustanza standard: tryptophan (purità/kontenut ≥ 99 %) imnixxef taħt vakwu fuq phosphorous pentoxide.

3.3. Sustanza standard interna: α-methyl-tryptophan (purità/kontenut ≥ 99 %), imnixxef taħt vakum fuq phosphorous pentoxide.

3.4. Barium hydroxide octa-hydrate (għandha tingħata attenzjoni sabiex il-Ba(OH)2 .8 H2O ma jiġix espost b'mod eċċessiv għall-arja sabiex tiġi evitata l-formazzjoni ta' BaCO3, li jista jiddisturba d-determinazzjoni) (ara l-osservazzjoni 9.3).

3.5. Idrossidu tas-sodju.

3.6. Ortho-phosphoric acid, w (w/w) = 85 %.

3.7. Aċidu idrokloriku, ρ201,19 g/ml.

3.8. Metanol, ekwivalenti għall-grad HPLC.

3.9. Petroleum ħafif, medda ta' togħlija 40 – 60 oĊ.

3.10. Soluzzjoni tal-idrossidu tas-sodju, c = 1 mol/l: Dewweb 40,0 g NaOH (3.5) fl-ilma u imla sa 1 l bl-ilma (3.1).

3.11. Aċidu idrokloriku, c= 6 mol/l: Ħu 492 ml HCl (3.7) u imla sa 1 l bl-ilma.

3.12. Aċidu idrokloriku, c= 1 mol/l: Ħu 82 ml HCl (3.7) u imla sa 1 l bl-ilma.

3.13. Aċidu idrokloriku, c= 0,1 mol/l: Ħu 8,2 ml HCl (3.7) u imla sa 1 l bl-ilma.

3.14. Ortho-phosphoric acid, c = 0,5 mol/l: Ħu 34 ml ortho-phosphoric acid (3.6) u imla sa 1 l bl-ilma (3.1).

3.15. Soluzzjoni konċentrata ta' tryptophan (3.2), c = 2,50 μmol/ml: F'kunjett volumetriku ta' 500 ml dewweb 0,2553 g tryptophan (3.2) fl-aċidu idrokloriku (3.13) u imla sal-marka bl-aċidu idrokloriku (3.13). Aħżen f'-18 oC għal massimu ta' 4 ġimgħat.

3.16. Soluzzjoni standard konċentrata interna, c = 2,50 μmol/ml: F'kunjett volumetriku ta' 500 ml dewweb 0,2728 g α-methyl-tryptophan (3.3) fl-aċidu idrokloriku (3.13) u imla sal-marka bl-aċidu idrokloriku (3.13). Aħżen f'-18 oC għal massimu ta' 4 ġimgħat.

3.17. Soluzzjoni standard ta' kalibrar ta' tryptophan u standard intern: Ħu 2.00 ml ta' soluzzjoni konċentrata ta' tryptophan (3.15), u 2,00 ml ta' soluzzjoni standard interna konċentrata (α-metil-tryptophan) (3.16). Ħallat bl-ilma (3.1) u l-metanol (3.8) għal bejn wieħed u ieħor l-istess volum u għal bejn wieħed u ieħor l-istess konċentrazzjoni ta' metanol (10-30 %) bħall-hydrolysate lest. Din is-soluzzjoni trid titħejja friska qabel l-użu. Ipproteġi mid-dawl tax-xemx dirett waqt l-operazzjoni.

3.18. Acetic acid

3.19. 1,1,1-trichloro-2-methyl-2-propanol.

3.20. Ethanolamine w (w/w) > 98 %.

3.21. Soluzjoni ta' 1 g 1,1,1-trikloro-2-metil-2-propanol (3.19) f'100 ml metanol (3.8)

3.22. Fażi mobbli għal HPLC: 3,00 g aċidu aċetiku (3.18) + 900 ml ilma (3.1) +50,0 ml soluzzjoni (3.21) ta' 1,1,1-trichloro-2-methyl-2-propanol (3.19) fil-metanol (3.8) (1g/100ml). Aġġusta pH għal 5,00 bl-użu ta' etanolamina (3.20). Imla sa 1 000 ml bl-ilma (3.1).

4. Apparat

4.1. Apparat HPLC bid-ditettur spektrofluworimetriku.

4.2. Kolonna għal kromatografija b'likwidi, 125 mm × 4 mm, C18, 3 μm ippakkjar, jew ekwivalenti.

4.3. Miter tal-pH.

4.4. Kunjett tal-polypropylene, kapaċità 125 ml, bl-għonq wiesa' u b'tapp bil-kamin.

4.5. Filtru membrana, 0,45 μm.

4.6. Autoclave, 110 (± 2) oC, 1,4 (0,1) bar.

4.7. Shaker mekkaniku jew stirrer manjetika.

4.8. Vortex mixer.

5. Proċedura

5.1. Preparazzjoni ta' kampjuni

Il-kampjun jintaħan biex jgħaddi minn passatur b'malji ta' 0,5 mm. Kampjuni bi kwantità għolja ta' umdità jridu jew jitnixxfu bl-arja f'temperatura li ma tkunx aktar minn 50 oC jew jitnixxfu bil-friża qabel ma jintaħnu. Kampjuni b'kontenut għoli ta' xaħam iridu jiġu estratti b'petroleum ħafif (3.9) qabel ma jintaħnu.

5.2. Determinazzjoni ta' tryptophan ħieles (estratt)

Iżen sal-eqreb 1 mg ammont xieraq (1-5 g) tal-kampjun separat (5.1), f'kunjett konikali. Żid 100,0 ml aċidu idrokloriku (3.13) u 5,00 ml soluzzjoni standard interna konċentrata (3.16). Ħawwad għal 60 min. bl-użu tax-shaker mekkaniku jew stirrer manjetika (4.7). Ħalli s-sediment joqgħod u bil-pipetta tella' 10,0 ml tas-soluzzjoni supernatant f'beaker. Żid 5 ml ortho-phosphoric acid (3.14). Aġġusta l-pH sa 3 bl-użu ta' idrossidu tas-sodju (3.10). Żid metanol suffiċjenti (3.8) biex tinkiseb konċentrazzjoni ta' bejn 10 u 30 % metanol fil-volum finali. Ittrasferixxi f'kunjett volumetriku ta' volum xieraq u ħallat bl-ilma għal volum neċessarju għall-kromatografija (bejn wieħed u ieħor l-istess volum bħall-kalibrar ta' soluzzjoni standard (3.17)).

Iffiltra ftit ml tas-soluzzjoni minn 0,45 μm filtru membrana (4.5) qabel l-injezzjoni fuq il-kolonna tal-HPLC. Ipproċedi għal fażi tal-kromatografija skont il-paragrafu 5.4.

Ipproteġi s-soluzzjoni standard u l-estratti kontra d-dawl tax-xemx dirett. Jekk ma jkunx possibbli li tanalizza l-estratti fl-istess ġurnata, l-estratti jistgħu jinħażnu f'5 oC għal massimu ta' 3 ijiem.

5.3. Determinazzjoni ta' tryptophan totali (hydrolysate)

Iżen sal-eqreb 0,2 mg minn 0,1 sa 1 g tal-kampjun separat (5.1) f'kunjett tal-polypropylene (4.4). Il-porzjon tal-kampjun li jkun intiżen irid ikollu kontenut ta' nitroġenu ta' madwar 10 mg. Żid 8,4 g barium hydroxide octa-hydrate (3.4) u 10 ml ilma. Ħallat fuq mixer vortex (4.8) jew stirrer manjetika (4.7). Ħalli il-kalamita miksija bit-teflon fit-taħlita. Aħsel il-ġnub tar-reċipjent b'4 ml ilma. Poġġi t-tapp u agħlaq kemxejn il-kunjett. Ittrasferixxi f'autoclave (4.6) bl-ilma jagħli u ħallih għall-fwar għal 30-60 minuta. Agħlaq l-autoclave u awtoklava f'110 (± 2) oC għal 20 siegħa.

Qabel tiftaħ l-autoclave baxxi t-temperatura għal ftit taħt il-100 oC. Sabiex tiġi evitata kristallizzazzjoni ta' Ba(OH)2 .8 H2O, żid it-taħlita sħuna bi 30 ml ilma li jkun għadu f'temperatura ambjentali. Ħawwad bil-mod. Żid 2,00 ml soluzzjoni standard interna (α-methyl-tryptophan) konċentrata (3.16). Berred ir-reċipjenti fuq banju ilma/silġ għal 15-il minuta.

Wara żid 5 ml ortho-phosphoric acid (3.14). Żomm ir-reċipjent fil-banju li jberred u nnewtralizza b'HCl (3.11) waqt li tħawwad u aġġusta l-pH għal 3,0 bl-użu ta' HCl (3.12). Żid metanol suffiċjenti biex tagħti konċentrazzjoni ta' bejn 10 u 30 % metanol fil-volum finali. Ittrasferixxi f'kunjett volumetriku ta' volum xieraq u ħallat bl-ilma għal volum definit neċessarju għal kromatografija (pereżempju 100 ml). Iż-żieda ta' metanol ma tridx tikkawza preċipitazzjoni.

Iffiltra ftit ml tas-soluzzjoni minn 0,45 μm filtru membrana (4.5) qabel l-injezzjoni fuq il-kolonna tal-HPLC. Ipproċedi għal fażi tal-kromatografija skont il-paragrafu 5.4.

Ipproteġi s-soluzzjoni standard u l-hydrolysates kontra d-dawl tax-xemx dirett. Jekk ma jkunx possibbli li tanalizza l-hydrolysates fl-istess ġurnata, jistgħu jinħażnu f'5 oC għal massimu ta' 3 ijiem.

5.4. Determinazzjoni tal-HPLC

Il-kundizzjonijiet li jmiss għal eluzzjoni iżokratika huma offruti bħala gwida; jistgħu jintużaw kundizzjonijiet oħrajn, diment li jagħtu riżultati ekwivalenti (ara wkoll l-osservazzjonijiet 9.1 u 9.2):







Kolonna kromatografika likwida (4.2): 125 mm × 4 mm, C18, 3 μm ippakkjar, jew ekwivalenti Temperatura tal-kolonna: Temperatura ambjentali Fażi mobbli (3.22): 3,00 g aċidu aċetiku (3.18) + 900 ml ilma (3.1) + soluzzjoni 50,0 ml (3.21) ta' 1.1.1-trichloro-2-methyl-2-propanol (3.19) f'metanol (3.8) (1 g/100 ml). Aġġusta pH għal 5,00 permezz ta' etanolamina (3.20). Imla sa 1 000 ml bl-ilma (3.1) Rata ta' tnixxija: 1 ml/min Ħin totali tal-proċedura: bejn wieħed u ieħor 34 min Wavelength tad-ditezzjoni: eċċitazzjoni: 280 nm, emissjoni: 356 nm. Volum tal-injezzjoni 20 μl

6. Kalkolu tar-riżultati

L-ammont ta' tryptophan (X), fi g għal kull kampjun ta' 100g huwa kkalkulat.

A = l-ikbar erja ta' standard intern, soluzzjoni standard ta' kalibrar (3.17)

B = l-ikbar erja ta' tryptophan, estratt (5.2) jew hydrolysate (5.3)

V1 = volum f'ml (2 ml) ta' soluzzjoni ta' tryptophan konċentrat (3.15) miżjud fis-soluzzjoni tal-kalibrar (3.17)

c = konċentrazzjoni f'μmol/ml (= 2,50) ta' soluzzjoni ta' tryptophan konċentrat (3.15) miżjuda fis-soluzzjoni tal-kalibrar (3.17)

V2 = volum f'ml ta' soluzzjoni standard interna konċentrata (3.16) miżjuda fl-estrazzjoni (5.2) (= 5,00 ml) jew għall-hydrolysate (5.3) (= 2,00 ml)

C = żona ta' livelli l-għolja ta' standard intern, estratt (5.2) jew hydrolysate (5.3)

D = l-ikbar erja ta' tryptophan, soluzzjoni standard ta' kalibrar (3.17)

V3 = volum f'ml (= 2,00 ml) ta' soluzzjoni standard interna konċentrata (3.16) miżjuda fis-soluzzjoni tal-kalibrar (3.17)

m = piż ta' kampjun fi g (irranġat għall-piż oriġinali jekk imnixxef u/jew bix-xaħam imneħħi)

M = piż molari ta' tryptophan (= 204,23 g/mol)

7. Ripetibbiltà

Id-differenza bejn ir-riżultati ta' żewġ determinazzjonijiet paralleli li jsiru fuq l-istess kampjun ma tridx tkun aktar minn 10 % fir-rigward tal-ogħla riżultat.

8. Riżultati ta' studju kollaborattiv

Ġie organizzat studju kollaborattiv tal-KE (ir-4 interparagun), fejn ġew analizzati tliet kampjuni min 12-il laboratorju biex jiġi ċċertifikat il-metodu għal idroliżi. Saru għadd ta' analiżi (5) replikati fuq kull kampjun. Ir-riżultati huma mogħtija fit-tabella li ġejja:







Kampjun 1 Għalf għall-ħnieżer Kampjun 2 Għalf għall-ħnieżer imsaħħaħ b'L-tryptophan Kampjun 3 Għalf konċentrat għall-ħnieżer L 12 12 12 n 50 55 50 Medja [g/kg] 2,42 3,40 4,22 sr [g/kg] 0,05 0,05 0,08 r [g/kg] 0,14 0,14 0,22 CVr [ %] 1,9 1,6 1,9 SR [g/kg] 0,15 0,20 0,09 R [g/kg] 0,42 0,56 0,25 CVR [ %] 6,3 6,0 2,2

L = numru ta' laboratorji li ssottomettew riżultati

n = numru ta' riżultati singoli miżmuma wara li ġew eliminati outliers (identifikati mill-outlier test ta' Cochran, Dixon)

sr = devjazzjoni standard tar-ripetibilità

SR = devjazzjoni standard tar-riproduċibilità

r = ripetibilità

R = riproduċibilità

CVr = koeffiċjenti għal varjazzjoni tar-ripetibbiltà, %

CVR = koeffiċjenti għal varjazzjoni tar-riproduċibilità, %

Ġie organizzat studju kollaborattiv Komunitarju ieħor (it-3 interparagun) fejn żewġ kampjuni ġew analizzati minn 13-il laboratorju biex jiġi ċċertifikat il-metodu għall-estrazzjoni ta' tryptophan ħieles. Saru għadd ta' analiżi (5) replikati fuq kull kampjun. Ir-riżultati huma mogħtija fit-tabella li ġejja:







Kampjun 4 Taħlita ta' qamħ u soja Kampjun 5 Taħlita ta' qamħ u soja (= kampjun 4) b'żieda ta' tryptophan (0,457g/kg1) L 12 12 n 55 60 Medja [g/kg] 0,391 0,931 sr [g/kg] 0,005 0,012 r [g/kg] 0,014 0,034 CVr [ %] 1,34 1,34 SR [g/kg] 0,018 0,048 R [g/kg] 0,050 0,134 CVR [ %] 4,71 5,11

L = numru ta' laboratorji li ssottomettew riżultati

n = numru ta' riżultati singoli miżmuma wara li ġew eliminati outliers (identifikati mill-outlier test ta' Cochran, Dixon)

sr = devjazzjoni standard tar-ripetibilità

SR = devjazzjoni standard tar-riproduċibilità

r = ripetibilità

R = riproduċibilità

CVr = koeffiċjenti għal varjazzjoni tar-ripetibbiltà, %

CVR = koeffiċjenti għal varjazzjoni tar-riproduċibilità, %

Ġie organizzat studju ta' interparagun Komunitarju ieħor li fih ġew analizzati erba' kampjuni minn 7 laboratorji għall-għanijiet ta' ċertifikazzjoni ta' tryptophan għall-idroliżi. Ir-riżultati huma mogħtija hawn taħt. Saru 5 analiżijiet replikati fuq kull kampjun.







Kampjun 1 Għalf tal-ħnieżer imħallat (CRM 117) Kampjun 2 Ħut mitħun b'xaħam baxx (CRM 118) Kampjun 3 Soybean mitħun (CRM 119) Kampjun 4 Trab ta' ħalib xkumat (CRM 120) L 7 7 7 7 n 25 30 30 30 Medja [g/kg] 2,064 8,801 6,882 5,236 sr [g/kg] 0,021 0,101 0,089 0,040 r [g/kg] 0,059 0,283 0,249 0,112 CVr [ %] 1,04 1,15 1,30 0,76 SR [g/kg] 0,031 0,413 0,283 0,221 R [g/kg] 0,087 1,156 0,792 0,619 CVR [ %] 1,48 4,69 4,11 4,22

L = numru ta' laboratorji li ssottomettew riżultati

n = numru ta' riżultati singoli miżmuma wara li ġew eliminati outliers (identifikati mill-outlier test ta' Cochran, Dixon)

sr = devjazzjoni standard tar-ripetibilità

SR = devjazzjoni standard tar-riproduċibilità

r = ripetibilità

R = riproduċibilità

CVr = koeffiċjenti għal varjazzjoni tar-ripetibbiltà, %

CVR = koeffiċjenti għal varjazzjoni tar-riproduċibilità, %

9. Osservazzjonijiet

9.1. Jekk issegwi kundizzjonijiet kromatografiċi speċjali tista' tikseb separazzjonijiet aħjar bejn tryptophan u α-metil-tryptophan. Eluzzjoni isokratika segwita bi gradient column cleaning:



Kolonna għal kromatografija b'likwidi: 125 mm × 4 mm, C18, 5 μm ippakkjar, jew ekwivalenti Temperatura tal-kolonna: 32 oC Fażi mobbli : A: 0,01 mol/l KH2PO4/Methanol, 95+5 (V+V). B: Metanol Programm tal-gradient: 0 min 100 % A 0 % B 15 min 100 % A 0 % B 17 min 60 % A 40 % B 19 min 60 % A 40 % B 21 min 100 % A 0 % B 33 min 100 % A 0 % B Rata ta' tnixxija: 1,2 ml/min Ħin totali tal-proċedura: bejn wieħed u ieħor 33 min

9.2. Il-kromatografija tvarja skont it-tip ta' HPLC u tal-materjal tal-ippakkjar tal-kolonna użat. Is-sistema magħżula trid tkun kapaċi tagħti separazzjoni ta' linja bażi bejn it-tryptophan u l-istandard intern. Madankollu huwa importanti li prodotti ta' degradazzjoni jiġu separati mit-tryptophan u l-istandard intern. Hydrolysates mingħajr standard intern iridu jitħaddmu sabiex tiġi ċċekjata l-linja bażi taħt l-istandard intern għal impuritajiet. Huwa importanti li l-ħin ta' tħaddim ikun twil biżżejjed għall-eluzzjoni ta' kull prodott ta' degradazzjoni, inkella l-livelli għoljin ta' eluzzjoni jistgħu jinterferixxu ma' tħaddim kromatografiku sussegwenti. Fil-medda tal-operazzjoni, is-sistema kromatografika trid tagħti risposta lineari. Ir-risposta lineari trid titkejjel b'konċentrazzjoni kostanti (in-normal) tal-istandard intern u l-konċentrazzjonijiet li jvarjaw ta' tryptophan. Huwa importanti li l-kejl tal-ogħla livelli kemm tal-istandard intern kif ukoll tat-tryptophan ikunu fl-iskala lineari tas-sistema HPLC/sistema ta' fluworexxenza. Jekk il-livell/i tat-tryptophan u/jew l-ogħla livelli standard interni ma jkunux żgħar ħafna jew kbar ħafna l-analiżijiet jridu jiġu ripetuti b'qies ta' kampjun ieħor u/jew bil-volum finali mibdul.

9.3. Barium hydroxide Biż-żmien, il-barium hydroxide jsir aktar diffiċli biex jiġi dilwit. Dan jirriżulta f'soluzzjoni mhux ċara għad-determinazzjoni tal-HPLC, li tista' tipproduċi riżultati baxxi għal tryptophan.

H. ID-DETERMINAZZJONI TA' ŻJUT U XAĦMIJIET MHUX RAFFINATI

1. Għan u skop

Dan il-metodu jagħmilha possibbli li jiġi determinat il-kontenut ta' żjut u xaħmijiet mhux raffinati fl-għalf. Dan il-metodu ma jkoprix l-analiżi taż-żrieragħ taż-żejt u frott oleaġinuż.

L-użu taż-żewġ proċeduri deskritti hawn taħt jiddependi min-natura u l-kompożizzjoni tal-għalf u r-raġuni li għaliha qiegħda ssir l-analiżi.

1.1. Proċedura A – Żjut u xaħmijiet mhux raffinati estratti direttament

Dan il-metodu huwa applikabbli għall-għalf li ġej mill-pjanti barra dawk inklużi fi ħdan l-iskop tal-Proċedura B.

1.2. Proċedura B – Żjut u xaħmijiet mhux raffinati totali

Dan il-metodu japplika għal materjal tal-għalf li ġej mill-annimali u għall-għalf kompost kollu. Dan irid jintuża għall-materjal kollu li minnhom iż-żjut u x-xaħmijiet ma jistgħux jiġu estratti kompletament mingħajr idroliżi qabel (eż. glutina, ħmira, proteini tal-patata u prodotti soġġetti għal proċessi bħall-estrużjoni, flaking u tisħin).

1.3. Interpretazzjoni tar-riżultati

Fil-każijiet kollha fejn jinkiseb riżultat ogħla permezz tal-Proċedura B u mhux Proċedura A, ir-riżultat miksub mill-Proċedura B għandu jkun aċċettat bħala l-valur veru.

2. Prinċipju

2.1. Proċedura A

Il-kampjun huwa estratt bil-petroleum ħafif. Is-solvent jiġi ddistillat u r-residwu mnixxef u miżun.

2.2. Proċedura B

Il-kampjun huwa trattat b'tisħin b'aċidu idrokloriku. Is-soluzzjoni hija mkessħa u ffiltrata. Ir-residwu jinħasel u jitnixxef u huwa sottomess għad-determinazzjoni skont il-Proċedura A.

3. Reaġenti

3.1. Petroleum ħafif, jiftaħ jagħli: 40 – 60 oC. Il-valur tal-bromine jrid ikun inqas minn 1 u r-residwu wara l-evaporazzjoni jrid ikun inqas minn 2 mg/100 ml.

3.2. Sodium sulfate, anidru.

3.3. Aċidu idrokloriku, c = 3 mol/l.

3.4. Assistenza għall-filtrazzjoni, eż. Kieselgur, Hyflo-supercel.

4. Apparat

4.1. Apparat għall-estrazzjoni. Jekk għandu siphon (apparat Soxhlet), ir-rata ta' rifluss trid tkun tali li tipproduċu madwar 10 ċikli kull siegħa; jekk fuq it-tip non-siphoning, ir-rata ta' rifluss trid tkun madwar 10 ml fil-minuta.

4.2. Thimble ta' estrazzjoni, meħlusin minn materjal li jinħall f'petroleum ħafif u li jkollu porosità konsistenti mal-ħtiġiet ta' punt 4.1.

4.3. Forn li jnixxef, jew forn vakwu issettjat f'75 ± 3 oC jew forn tal-arja issettjat f'100 ± 3 oC.

5. Proċedura

5.1. Proċedura A (ara punt 8.1)

Iżen 5 g tal-kampjun sal-eqreb 1 mg u ttrasferih f'thimble ta' estrazzjoni (4.2) u għatti b'biċċa tajjara ħielsa mix-xaħam.

Qiegħed it-thimble f'estrattur (4.1) u għamel l-estrazzjoni għal sitt sigħat b'petroleum ħafif (3.1). Iġbor l-estratt tal-petroleum ħafif f'kunjett xott miżun li fih biċċiet ta' ġebl